url: =Lawhsapna pan Lawhcinna ah ~ T. Sawm Lian :: ZOMI DAILY\nposted on 6 February 2017 at 3:00 am Lomkholna: Article, Sawmlian\nMihingte in lawhsapna i maingat dan leh lawhcinna i lamet dan kibang het lo hi. Mi pawlkhat in lawhcinna pen nuam tak leh baih taka ngah sawm uh hi. Baih taka lawhcinna sangin haksatna leh lawhsapna tampi kal pana lawhcinna pen a ngahte adingin lungdamhuai zaw pekpek hi. Lawhcinna thupi tampi pen lawhsapna pana lungkia lo a sep tantanna-ah om ahihna hih anuaiate panin kithei hi.\n1. J. K Rowling – Novelist (Harry Potter)\nHarry Potter tangthu gelhnu Joanne ‘Jo’ J. K Rowling pen waitress na sem zel ahi hi. A laibu pen publishers 10 val in a nawlh khit uh ciang, a paina nunung pena a CEO’ tanu kum 8 mi bekin a pa kiangah tua laibu suahkhiatsak dingin ngen ahih manin a kisuahkhia bek ahi hi. Ahi zongin a laibu in leitung bup zeel a, kum 5 sung bekin Multi-millionaire hih lawh mawk hi! A laibu bawlna hangin kum 2008 in United Kingdom a numei hau pen 12-na hi liang hi.\n2. Abraham Lincoln – US President\nUS President 16-na, Abraham Lincoln pen sing inn neu khat pana khangkhia ahi hi. USA President minthang khat hi-a kithei pa pen, tua bang a minthan nadingin a lampi tot pen baih lo ding hi. A sumbawlna ah nihvei lawhsam a, a zi in sihsan hi. State legislature pan USA President a tun nadingin 9-vei tak lawhsam a, a hanciamna, a kuhkalna leh a hangsanna hanga President minthang mahmah hi thei hi.\n3. Ludwig Van Beethoven – Composer & Pianist\nA violin tum siamloh luat manin a siapa lungkia lua a, Music leh laphuak lamah lametna nang tungah om vet lo hi” ci liang hi. Tua bang kawmkalah Beethoven in na ging peuhmah za thei nawn lo sawnsawn lai a, a dam sungin a bil in khua za thei nawn lo suak hi. Ahi zongin a khutsuakte laka thupi penpen 4te pen a bil in bangmah a zatnawn vetloh hun (completely deaf) khit cianga a bawl/phuak (composed) ni mawk hi!\n4. Henry Ford – Ford Company Founder\n“Lawhsapna pen pilzaw leh ciimzaw-a bulpat kik theih nadinga hun hoih ahi hi” a cipa leh leitungbup a mawtaw bawl company minthang Ford Company neipa leh a phuankhiapa Henry Ford in mawtaw bawl nading munpi bawlsawmin nihvei lawhsam a, lungkia loin a thumveina ciang lawhcing pan hi.\n5. Colonel Harland Sanders – Founder of KFC\nSanders pen kum 65 mi ahih in, “Chicken Recipe, Kentucky Fried Chichken” bawl zuak dingin mun tuamtuam 1000 valah pai a, lawhsam hi. Kum 10 val tua banga a sepsep zawh ciangin kum 75 mi ahih ciang a company phuatkhiat “Kentucky Fried Chicken” pen dollar 15 million in laisak leisak uh a, gam 120 ah sai 18,000 val nei man hi!\n6. Walt Disney – Co-founder Disneyland & Film Producer\nThe Walt Disney Company (Disneyland) a kiditkhiat ma-in Walter Elias Disney pen a sepna Newspaper Editor in “idea nei vet lo hi” ciin tawng a, tawpsak hi. Sum le pai ah tamveipi lawhsam a, companyte in 302 vei tak a nasem dingun deih lo hi, kici hi. Tua bang pana lawhcinna a ngah ahi hi.\n7. Sir Charles Spencer Chaplin – British Comic Actor & Filmmaker\nCharlie Chaplin pen a naupan lai panin gentheihna leh haksatna lianpipi in tuam a, tagah kepna inn-ah zong kihoih hi. A tangthu gelhpa David Robinson in, “Leitunga mihingte lakah, gentheih luatna pana mi haupi a suak thei tangthu zaknop leh lungsim a lawng pen” ci liang hi. Kum 1975 in Knight Commander of the Most Excellent Order of the Britist Empire hihna kipia a, kum 1962 in University of Oxford leh University of Durham in Honorary Doctor of Letters pia liang uh hi.\n8. Jack Canfield ang Mark Victor Hansen – Chiken Soup for the Soul\nChicken Soup for the Soul cih laibu a gelh uh pen suahkhiatsak dingin New York a publishers 33te in nawlh uh a, California a America Bookselleers Association-te laka 90 in zong nawlh uh hi. New York Publishers in simmawh takin, “Nobody wants to read a book of short little stories” ci sak liang uh hi. A tawpna-ah Health Communication Inc. in suahkhiatsak uh a, tuhunin pau tuamtuam 31 tawh kilet-in, 53 million copies val kizuakkhia ta hi.\n9. Elvis Presley – King of Rock & Roll\nKum 1954 in Jimmy Denny, Manager, Grand Ole Opry in Elvis Aaron Presley pen amau laka la sa taak lo hi ciin, “Siam nei lo na hih manin na nasep ngeina truck mah hawl kik in” ci a, ahih hangin Elvis Presley pen lungkia nuam tuan lo hi. Lungkia lo-a a hanciamna hangin King of Rock and Roll cih minphatna kipia a, kum zalom 20 sunga la siam mithang pen (one of the most popular musicians of the 20th century) kici liang hi.\n10. Steven Spielberg – Film Director & Producer\nSteven Allan Spielberg pen University of Southern California (School of theater & film and television) ah sin dingin a ngetna pen, amah-ah lametna siate in nei lo ahih manin nihvei tak nawlh uh hi. Ahih hangin leitunga film muhnop penpente (biggest movie blockbusters in history) pen a khutsuak hi mawk hi. Film Industry in limpiahna huang sungah Steven Spielberg manphatna pen dollar 3.2 billion hi, ci uh! February 5, 1994 in nihvei taka a nawlh University of California in Honorary Doctor of Fin Arts pahtawina piakik uh hi. TIME Magazine in, “100 Greatest People of the Century” ci liang uh hi.\n11. Stephenie Meyer – Novelist & Producer (The Twilight Series)\nTulai film a thang mahmah Twilight tangthu gelhnu Stephenie Meyer in publishers 15 kiangah a tangthu gelh suahkhiatsak dingin ngen a, 9 in nawlh pah giap uh a, 5 in dawnkik (reply) taak in zong ngaihsun lo uh a, a lak ua khat, Jodi Reamer of Writers House in lametna neucik tawh ‘chance’ pia uh hi. A lamdanpi-in Twilight series 3 gelh dingin dollar 750,000 piak ciam uh hi. Kum 2010 in Forbes in a thugelhna panin dollar 40 million thalawh ta ciin gen uh hi.\n12. Michael Jordan – America Professional Basketball Player\nMichael Jordan pen mi tampi in lawhsapna thu a thei lo dingin i ngaihsun hi. Ama kipulakna pen hih bang hi; “Game 300 tak lelin, 26 vei tak tavuan poimawh mahmah ka tunga hong kisuanah ka lawhsam hi. Ka hun sungin tam veipi ka lawhsam kikkik a, tuate hangin ka lawhcing hi” ci hi.\nNa up, na muanngam zah nang aa hi. Lungkia loin lametna thak tawh na mai a paisa mi hangsante sulnung zui dingin hanciam in.\nDaihna Cabin || 31.5.2013\nPrevious: Christian Hymn te’ tangthu: Ngai Un! Vantungmi’n Lasa\nNext: Romania gam lungphona hangin kumpi in nekgukna tawh kisai thukham thak abawl zukkik ~ TK Lian\nKaphawkpak khuanung thu tawm ~ Lengtong Pauno\nZomi Bible Mission Trip March 21-25, 2016 Shelbyville, TN


timestamp: atn

url: =CDU Le RSC Pan Thuzaaksakna ~ Thu Tatuam (Siyin News)\nCDU Le RSC Pan Thuzaaksakna\nTuesday, November 25, 2014 Refugee Taw Kisai No comments\nCDU palai sepna taw suutpom kipawlna lampuite le CDU/RSC kimukhopna sia 21-Nov-2014(Fri) ni-in, UNHCR meeting khan ah zing nai(9-12) dong ki nei hi.\nMs. Brittosha,CDU pan kikuppuina:\nMalaysia ngam om, Suutpom kipawlna sia UNHCR pan awina le ceptena taw hong ki phuan sak hi. Ahing zong, Non- Myanmar Ethnics atu mi (50) pha hamtang tu a, Myanmar Ethnic ahi le mi(300) pha hamtang tu hi. Mi khat ahibale Innkuan khat ii kum khat pawl luut man sia RM150/ saang tamzaw ngawl tu hi. Kum khat sung hong ki en cik tu hi. Tua zawk ciang UNHCR nuai ah aom kipawlna ci-in hong ki ciamte pheang tu hi. Suutpom kipawlna CBO khat sim in zui tu thukhun le mungtup nei ham tang tu hi. UNHCR ah register nganopna hang bek taw in pawl sung a luut hi ngawl tu hi.\nCBO kipawlna khat le CBO lampui khat sim ii kisap puicinnate hong kikuppui zawk ciang, lampuiteng ding kawm, ziatsang khut laam in tongciamna hong neisak hi. Tongciamna man zawk ciang laidal tung ah ka tongciam nate bang ka zui tu hi ci, mintupna hong nei sak hi.\nCDU thuzaksakna: Suutpom kipawlna khat sim in 2014 Activity Report le 2015 year plan sia Dec 18,2014 maa in CDU zum ah hong puak tavun. Dec 18,2014(Thur) ni CBO kipawlna pan lampuite ngualnop vaakhopna sia Taman Jaya Park ah kinei tu hi. Lampui peuma peal ngawl in hong pai ta vu. Tua ni in CBO lampui thum tek kipia tu hi.\nMs. Rajani, RSC pan kikuppuina:\nCasi password sia RSC na huan phit ni in hong kipia hi. Casi om ma, MY No.ngasate password sia email taw hong ngen ta vun.\nCasi sung ah status tatuam atu huan tuni aki suang zong, RSC pan phone taw kong sam mateng zum ah pai heak vun.\nNangma phone no. bek hingawl, na lawmte, na ompuite, na naseppuite le innkuanpuite phone no. zong kipia thei hi. Ahizong na thu sia kuama kung kisonsak ngawl tu hi. Nangma phone a kinga ngawl ciang na lawmte, na ompuite, na naseppuite le na innkuanpuite phone ah hong ki paupui tu hi. RSC pan paupui hi, na son sak in ci vaithak sak tu hi. Banghang sam cisia ki son ngawl hi. Tua ahi man, Phone, Email le Lai taw RSC ah hong kizom kik tan.\nNang phone no. na lai le amanlaang zasak kik pai ta vun.\nIOM vaihawm na taw, na leen tu ni he zo na hi ta zong, na phone sia vanleang tung na thet mateng nangma tawi in.\nP3 programme taw USA ah apai tute, UN card nei kul ngawl hi. DNA test mansate , RSC huan tu sam kipan zo hi. Khanghamte le a nasia damngawlna nei te hong zasak ta vun. Vai angaangthei natu hong hanciam pui tu khu hi. Ahizong bangma kamciam pia thei ngawl khu hi.\nRSC huvau dongh nop om peuma KLInquiries@rescue.org ah zasak tavun.


url: =Luka 21 (TDM)\nTedim BibleLuka 21< = >\n1 Jesuh a khuadak leh mihaute in biakinn sumkuang sungah a letsong uh a khiatna, 2 le a zawng meigong khat in zong sumnen tang nih a khiat a mu hi. 3 Tua ciangin amah in, “Ke’n kong cih in-ah, hih a zawng meigongnu in a dangte khempeuh sangin tam zaw a khia hi. 4 Bang hang hiam cih leh adangte in a zatval uh sumte a khia uh ahi hi. Ahi zongin hih numei a zawng mahmah hinapi-in a nuntak nading khempeuh a khia khin ahi hi,” a ci hi.\nJesuh in Biakinn Siat ding Genkhol\n(Mat 24:1-2; Mrk 13:1-2)\n5 Mi pawlkhat in suang hoih mahmahte tawh kilamin tua biakinn hoihin a thupi mahmahna le Pasian tungah letsong tampi a kipiaknate a gen uh ciangin Jesuh in, 6 “Tu-a na muh uh hih nate khempeuh a siat gawp ding hun hong tung ding hi. Inn lamna-a a kiciang suangte a kithuapin a om nangawn om nawn loin kiphel kek mang ding hi,” a ci hi.\nLimte le Bawlsiatnate\n7 Tua ciangin amaute in, “Cik ciangin hih thu hong piang dinga, hih thu a pian ding ciangin bang lim hong om ding ahi hiam?” ci-in a dot uh ciangin 8 Jesuh in, “Kidawm unla, mi’ khemsa-in ta kei un. Bang hang hiam cih leh keimah a kineih mi tampi hong pai ding uh a, ‘Keimah, Khrih ka hi hi; a hun hong tungta hi,’ hong ci ding uh hi. Tua bang mite’ nung zuikha kei un. 9 Gal thu ahi a, gam kilumlet nading thu ahi zongin na zak uh ciangin lau kei un. Hih bang thute a hong piang masa ding mah hi a, ahi zongin bei nading hong naita hi, a cihnopna hi nai lo hi,” a ci hi.\n10 Tua ciangin Jesuh in a thugen zomlai a, “Gam khat le gam khat hong kido-in, kumpi khat le kumpi khat hong kido ding hi. 11 Mun khempeuh ah nakpitakin zin hong liingin, kialpi le pulnatna zong hong tung ding hi. A kihtakhuai a tuamtuamte le lim lianpipi vanah hong kilang ding hi. 12 Ahi zongin hihte khempeuh hong pianma-in keima hangin note hong kimanin hong kibawlsia ding hi. Kikhopna innte-ah thusitna thuakin thongah khiat dingin hong ki-ap dinga, ukpite le kumpite mai-ah hong kipaipih ding hi. 13 Hih hun sung pen note in Lungdamna Thu na gen theih nading uh hunhoih ahi hi. 14 Tua hun ciangin eite in bangci gen ding cih lunghihmawhin nei kei un. 15 Bang hang hiam cih leh tua hun ciangin note’ gen ding thu le pilna kong guan dinga, na galte uh khat beek in note’ thugen hong nial zo loin, zong hong sel zo lo ding uh hi.Ref 21:14-15 Luk 12:11-12* 16 Na nu na pate, na sanggamte, na behte le na lawmte mahmah un note hong khia dinga, note pawlkhat in thahna na thuak ding uh hi. 17 Mi khempeuh in keima hangin note hong mudah ding uh hi. 18 Ahi zongin na khat nangawn uh mangthang lo ding hi. 19 Hih bangin thuakzo le-uhcin nuntakna taktak ngah ding na hih manun kiptakin om un.\nJesuh in Jerusalem Siat ding Genkhol\n(Mat 24:15-28; Mrk 13:14-23)\n20 “Galkapte in Jerusalem khuapi a umcihna na muh uh ciangin tua khuapi a siat nading naita hi, ci-in na thei ding uh hi. 21 Tua ciangin Judea gam sunga omte mualtungah tai un. Jerusalem khua sunga omte zong tai khia unla, gam sung khuaneu-a om mite, Jerusalem khua sungah lut nawn kei un. 22 Bang hang hiam cih leh Lai Siangtho sungah a kigelh mah bangin, ‘Gim Piak Ni,’ ahi hi.Ref 21:22 Hos 9:7* 23 Tua huna naupaiite le naungek neite adingin haksa mahmah ding hi. Hih leitungah gimna lianpi hong tung dinga, Pasian in hih mite gim a pia ding hi. 24 Mi pawlkhat, namsau tawh kithat dinga, pawlkhat, galmatin gam dangah kiciahpih ding hi. Tua ciangin Gentail mite’ uk hun a bei matengin Jerusalem khuapi a siacipin om ding hi.\nMihing Tapa Hong Paina\n(Mat 24:29-31; Mrk 12:24-27)\n25 “Ni, kha le aksite tungah lim hong om ding hi. Tuipi ging le tuihual liante kihtakna hangin leitung mi khempeuh lau-in lunggim ding uh hi.Ref 21:25 Isa 13:10; Ezk 32:7; Joel 2:31; Mang 6:12-13* 26 Leitungah tu-in bang hong piang ding, ci-in a ngaihsut kawmun mite lau-in sibup ding uh hi. Vantunga om nate a pai ngei bangin pai nawn loin lampial mangkhin ding uh hi. 27 Tua ciangin Mihing Tapa hong kilang dinga, minthanna le vangliatna tawh meii lakah hong pai ding hi.Ref 21:27 Dan 7:13; Mang 1:7* 28 Hih thute a pian ding hong kipat ciangin, note hong kihotkhiat ding hun hong naita ahih manin, dingin nuamna lungsim tawh khuadak un,” a ci hi.\n(Mat 24:32-35; Mrk 13:28-31)\n29 Tua ciangin Jesuh in amaute kiangah thugentehna khat gen a, “Theikung a kipan singkung khempeuh en dih un. 30 A teh hong no na muh uh ciangin khuakhal hong naita hi, ci-in na thei uh hi. 31 Tua mah bangin hih thute hong piang na muh uh ciangin Pasian’ Ukna hun hong tungta ding hi, ci-in na thei ding uh hi. 32 Hih lai-a om mite a sih khit ma-in hih thute hong piang ding ahihna phawk un. 33 Van le lei a mangthang zongin ka thugente mai mang ngei lo ding hi.\nVil ding Hanthawn\n34 “Limtakin kidawm un. Thakhat thu-in tua Ni hong tung kha ding ahih manin zune anne le leitung nuntakna lunghimawhin thamang kei un. 35 Theihkholh lohin thang kisai bangin leitung mi khempeuh tungah hih thu hong piangvat ding hi. 36 Hih thupiang khempeuh thuak zawh nading thahatna na neih nading uh le Mihing Tapa mai-ah na din theih nadingun a tawntungin thu ngenin vil niloh un,” a ci hi.\n37 Tua sungteng nisimin Jesuh in biakinn-ah thu hilh a, nitak ciangin pai khia-in Oliv Mual tungah a giak zel hi.Ref 21:37 Luk 19:47* 38 Ama thuhilhna a ngai dingin mi khempeuh zingsang simin biakinn-ah hong pai baih uh hi.


url: =Solkha tang nuai ah Tedim khuapi (4) ~ Hau Za Cin :: ZOMI DAILY\nSolkha tang nuai ah Tedim khuapi (4) ~ Hau Za Cin\nposted on 19 January 2015 at 1:28 pm Lomkholna: Article, Hauzacin\nZingsang nai 4 hong sat ciangin ka tawl hong dam mahmahta hiding hiven ka khanglo ta a, ka lu phong in ka khuadak leh innvang kawm pan khuavak in hong taan ciciai hi. Thoto in ka pusuah leh innkatau nuai ah zusa ham zakzak khawng kiza in huansung ah thawhbat kung nuai khawngah lei lengthe na khuang ciaiciai a, hong lungzuanhuai mahmah hi.\nKauphe leh leigi te na ham selsel in huansunga nahtang kung phunga ui giakte zong na kigit litlit in khuavak taktakta hi cih kimu cian deuhdeuh hi. Golkhadi gah a kici kung keu kai neunaute kimu cian deuhdeuh in innkatau kiu ah hong po to singmehthuk zong a min leh a puam kitel sitsetta a, thangmual dawn ah zingni hong suak ding bangin nizung hong kikap singseng hi.\nHuihvot nung hiauhiau den ahih manin ka mai ka phiat pah nuam kei a, ka khuadakdak phot hi. Leitung hoihna en a ka khuadak kawikawi laitak in Pa Lian zong hong thoto in ‘kisap’ ka nei hong sa hiding hiven anbuk lam ah hong tuaksuk bubu in tuilum hong suanga, a sawtlo in ‘tuilum tawh na mai phiat aw’ ciin keupi dim nih tak tuilum hong lui keihkaih hi. Kei bel a tuivotsa a tui a khoihlo hilo in leitung hoihna mu nuam a khuadak leh zingsang huihvot nung hiauhiau iplah a innkatau tunga kiveivei ka hi hi.\nAvocado a kung ah lo: Avocado kung golpi nih tuibem gei ah na po a, ni mual ah hong suak mahmah ding hita cih ciangin a gahte zong kimu bilbel ahih manin a kung tungah kahto a va lawh ding ka lawp mahmah hi. Ahi zongin a neite in a phaltam aw ciin ka kisuanglah pian a, “Pa Lian, hua thawhbatte kilo leh a nek theih ding hiam?” ciin ka dot leh, “A min teng bel a nuai ah kia in a kunga te bel a min nailote hi,” hong ci a, tua leh ka puak dingin pum li khawng lo nuam sing e ka cih leh na deihzahzah lo aw, a kung bel ngot mahmah ahi maw, kitan baih mahmah hi hong ci hi. Singkung bel kikah mun bilbel ahih manin kei hong khoh ding leh khohlo ding bel ka theih lamtak na hi bilbel in ka kahto pah saisai hi.\nKa kahtoh khit ciang Singapore ah ka Khangno makai uh Lia Muangnu in hong galmuh in, “Dr. Cin, kidawm aw, a kung sang ah kah ken maw, a kung kitan baih mahmah hi aw,” ciin hong otsan a, tua kawmkawm in maan hong zaih ziahziah na himawk hi (Singapore tunkik ciang a maanzaihte mu pan)! Thawhbat pum 4 lo in a nuai ah akia a min, a kinethei pah pum 3 tawh a vekpi in pum 7 ka tawi neinai a, ka mainul bang singteh keu bang zihziah bek hi. Pum khat niangtui tawh meh pah in, a dangteng zinglam ciang kiallap (breakfast) dingin ka siit a, ka lawmte in kuamah in zingsang khuavot ah hong duhpih mello mawk uh hi.\nTedim ah kiallap a lim mahmah pen ‘Iciakuai’ akici khat ahi hi. Moh a keu a kikang hi a, Sen te gen Yuthio cih pan kila sawn kammal ahi hi. A khiatna pen ‘ngasa tawn’ cihna hi. Moh pen ngasa tawn tawh kibang ahih manin ‘ngasa banga kikang moh’ cihna hi (fish shaped fried bread). A lim diakna pen sathau nellua lo ahih man hi. A taktak in Tedim ah mawngphali thau tawh kikanga, Sen gam te ah vok thau tawh kikang zaw ahih man hi. Vok thau tawh kikang leh a khin ciang gaw pahpah hi.\nZingsang Khuasung Vakna: Thawhbat ka lawh laitak in thangmual dawn ah zingni hong suak suk sesa a, hong kap suk veva pah hi. Nisuak tung e cilo in zong lum pah hithit a, zan khuamial teng bei khin zo in nithak nuamtak hong mu sak hi. Ko zong zing niangtui leh kiallap ka nek khit phet un Pa Lian tawh kithawi in GZA Khawmpi a niangtui hawpna lap dingin ka diangto pah uh a, ka pai kawm un khuasung lamdung teng leh lamkabom teng ka vak kawikawi phot uh hi.\nTonsim leh Tonzang lampi kituahna san ka tun laitak un Tonsim lam pan mawtaw nih hong tungto lutlut a, van a dimlet in hong kisuan to neinai a, Zomi numeite bek van dimlet pua nuam kasak leh Zomi te mawtaw te zong van a dimlet vive mah a pua na himawk uh hi. Van dimlet lo peuhmah puaktak a salo, sep vet gina takin a sem minam Zomi te hi hang cih hong phawksak hi.\nMawtaw tawh kipelh khin lian cih ciang ka pai suksuk uh leh lam kawi veilam ah ka kihei phei uh a, mualpang ah guam thukpi na om in a taw pek a lui pen Tuithang Gun a kici pen hi a, a gal lam pen Gun Gal a cihcih uh ana hi mawk hi. Haimual lam paina hi in, tua mawtaw lampi zuisuak leng Ciau ah, Tonsim ah a kitung ding ahi hi. Mualtung pan ka daksuk uh a, Gawng Khua kimu thei a, Lailo kimu thei in a dangte bel khuamei kaaita ahih manin a gamla khuate kimu nawnlo hi.\nKa tunma uh nipi masa lai in ZIS Secy Pa Khup Khawm Mung te na tung uh a, amau khuamei kai nailo hi ci uh hi. Ko bel ka nuai vua Gawng gama po gua phung leh Lailo khua lutna mawtaw lampi khawng bek ka mu thei uh hi. Mualpang lah kham hihiai bek hi in Pa Lian kiangah, Aizawl hileh inn lamna dingin deihsi unteh, kham sa hetlo ding uh hiven maw, ka ci hi. Gawng te huandai pan panto leng lampi tawh kitang ahih ciang bel inn dawl 30 bang hikhin ngel ding ahih ciang innmun hoih mahmah kici ding hi. Ahi zongin Tedim ah bel innmun ding tamlai ahih manin tuate inn lam theih dingin zong kituat nailo hiding dan hi.\nA sak ah ka paitoh uh leh Rev. Thang Van Lian sepna leh a biakinn, a zum leh a huang kitungto in, a sak ah paito leuleu leng GZA Khawmpi neihna FBBC&S ahi pah hi. Sia Thang Van Lian pen Korea pan Lai Siangtho sang man hi in Zomi sungah Pasian it, thu thei, kiva leh kizen, tangzang taka sepna peuh ah a kileh ziauziau khat hi in, GZA Khawmpi sungah zong Hunzeek leh tangzang thuah in a tavuan a zo mahmah khat ahi hi. Amah banga minam leh Pasian a it, a khangham nailo makai a kineih pen Zomi te hampha mahmah hang. Amah leh Sianu Dr. Cing Pum Neam bang khangno zaw deuh kiva leh tangzang a diang thei Zomi makai i neihte khamuanhuai mahmah hi.\nLeitung Level a Ban Zomi Makaite: Gen pan kha vet ka hih manin zomsuak vet leng. Rev. Dr. Do Suan Mung, Principal and Founder of Faith Baptist Bible College and Seminary, Tedim; Rev. Dr. Go Chin Zam, National Director, Operation Mobilization, Myanmar; Rev. Dr. Gin Khan Khual, General Secretary, Zomi Baptist Convention of Myanmar cihte tutung GZA Khawmpi a 2veina ah hun leh vai khempeuh hong makaih uh pen nakpi takin hamphat huai hi.\nKa cihna ah, amau pen leitung level in a diang setset leh leitung level ah nasemte hi in thu leh la vik dan, hunzat dan leh vaisai dan, kampau, mukpau leh zin leh leng hopih dan, makaihdan leh kihei dan, gel dan leh sepsuah dan, mawhpuah nasep hawm dan leh tavuan lak dan, a tuamtuam… tuate khempeuh ah ‘hici zaw deuh hen’ cih ding om vetlo in zo sitset uh ahih manin Zomi hih nuam ngaungau hi.\nLeitung level a sem vive te hong makaih ahih mah bangin leitung level ah gamtang mite hong zin in hong siim uh hileh zong kisuanna ding omvetlo, patauhna ding om vetlo, kiphatnsak nading bel hikei ahih theilua hingiat hang cih ka gen ngam hi. English ci leh lah lau lo, Kawlpau ci leh lah ‘piah-ta-na masihbu’ hi. Laphuakpa in, “Zomi laukha pallun ding hi” cih la sungah ‘Kawlgam leh leimong dongin’ Zomi te pallun ding hi cih pen a kisasa bek hilo in a takpi in a kizangzang, a kizeekzeekta ahi hi. Zomi a hong bawl Pasian min phat hang.\nGZA Khawmpi Local Committee te lah leitung level a gamtang leh siamna, theihna a kicing leh a kum tampi a sem siamsa hi uh a, a nungthuapte lah leitung level a gamtangte mah hikik in, a ‘maimailo’ vive hi in, Zomi te Pasian in hong lamsang kasa hi. Rev. Dr. Thuam Khan Thang, Principal, Bethel Bible College, Tedim hi a, mikang mivom tawh kikhawl kithuza nasemkhawm hi in sangsia laihilh siam leh vaihawm thuzek siam khat ahih manin amau makaihna tawh Khawmpi hong nuam mahmah hi.\nSiapa pen thupulak bek ciang hong nuisak ziahziah bek hilo in amah teekteek tawh mimal in kiho leng zong hong lungtai sak thapai khat ahi hi. Tua zaha mite lungdamna ding leh lungsim thei mi hi a, i kisap leh i thadimna ding, lungtaina ding a thei khat ahi hi. Amah tawh a semkhawm Dr. Cingkok leh Rev. Thang Van Lian, Rev. Nang Lian kap te lah khangno zaw leh thazangzaw ahih man un lah ngaihsun zo, lah sem manlang thei, lah diangzo, lah kiva hi uh a, khangno lamte tawh kizop zong a siamte ahi uh hi. A dang khempeuh zong kiho diamdiam in nasem khawm diamdiam uh a, tutung pen ‘politics hilo, minam vai hi’ cih ahih mah bangin Zomi leh minam adingin limtak in a pang vive ahi uh hi.\nTua banga hawmthawh huai vetvetlo makaite in hong makaih uh khawmpi pen nakpi tak in nuam a, annek na mun ah min a khum bekbek 420 a val hangin patau deksuai lo uh hi. Khawmpi ah kihel khempeuh min khumlo (anne lo, anvak kullo) tawh mihing tul khat val bang a kipha den pen mipi hilo in makai vive kihi hi. Khua lam pan makai, pawlpi ah makai, khuasung ah makai, kipawlna ah makai semte vive ahi hi. Mipi nautang khawmpi sim pen kigen nailo hiphot hi.\nTua banga makai muanhuaite in Zomi hong makaih pen zuih taak, zuih ngam huai hi. Kawlgam level bek hilo, Asia level hilo, leitung level hi uh hi. Tua ahih manin makaite hong makaihna pen up ngam huai hi, khiallo ding uh hi, pil uh hi, thei uh hi. Leitung level in a muan, a suan, a thudotte uh guai Kawlgam khuapi ah zong a tualbual tumteng ngaplo pawl in thupisimlo in om kha kei ni. A pilte gelsa, a ngaihsutsa uh sem in zui in a sepna uh nungthuap leng ei zong a pil, a siam, a thei, a semsuah kisuak lel ding hi. Tua pen Zomi te in lunghiang het kei ni. I makaite muanhuai hi.\nA kigen nai vetlo, gen zong a kul vetlo, a hikhin luasa GZA President Rev. Dr. S. Pau Khan En te, HE Bishop Felix Lian Khen Thang te, Rev. Dr. JM Ngul Khan Pau te pen leitung level in thudotpi leh policy gelpih dingin a zatte uh hi a, a kammal khat uh zong lei a kia nawnlo te hi. Mite in a kam khat gen uh pen sum tampi, tha tampi tawh a lei uh, a cial uh ahi hi.\nTua manin Zomi ah kigawm ni hong cih uh pen a upmawh thu uh a gen uh hilo a, a tel sitset uh, a muh kilkel uh, a hoihpen ding nang leh kei leh Zomi nam bup adingin hong gen uh, hong pulak uh, sem dinga hong deihsak uh, i maban, i suahtakna ding, i khantohna ding, i khuasuahna ding thu leh nasep tavuan ahi hi. Tua ahih manin lunghiang kei ni, Zomi i hihna angtang in pulak in genkhiakhia ni.\nPS: Tutung GZA Khawmpi ah zong ‘Zomi’ cih nading ah ‘eimi’ a ci kha a om leh sum kigaam pahpah hi. Eimi omlo a, Zomi bek om hi cih a kigen nopna hi.\nGentehna in, “Eimi te pen pil mahmah hang” cilo ding; “Zomi te pen pil mahmah hang” ci zaw ding.\n“Eimi khat leh Kawlte khat kikhawl” cilo ding; “Zomi khat leh Kawlte khat kikhawl” ci zaw ding.\n“Eimi nungak te melhoih thei mahmah” cilo ding; “Zolia te/Zomi nungakte melhoih thei mahmah” cizaw ding….\nTua bang teng ka ngaihsut kawmkawm in ka to paipai uh leh kikhopna phual ka tung uh a, tanu Zolia te in niangtui leh moh ka khut vuah hong pia pah lian uh hi. Ko zong lungdam taka dawn kawmkawm in khua tuamtuam pan hong pai Zomi makai pawlkhat tawh ka kiholim kawmkawm uh hi… (zop lai ding) Hau Za Cin\nPrevious: Career Guide: Banking Services\nNext: Na phawk zel in!\nSaudi Arabia te kumpipa King Abdullah sita\nZONET Awards 2011 ngahte lungdam pihna\nZomi te TO thak kum 70 cingta ~ Gin Kam Lian\nAlamdang nate mu napi lamdang asalo mite


url: =Adam Kum 930 – Nang le Kei Kum 70/80 bang bek :: ZOMI DAILY\nAdam Kum 930 – Nang le Kei Kum 70/80 bang bek\nposted on 22 December 2014 at 12:44 pm Lomkholna: Article, Biakna, SuanghDal\nNuntak sau pen Methuselah kum 969 hi in, Noah Tembaw kum 120 sung hun la-in kibawl a, Mihing khang khat kum 70/80 ah kiciangtan hi.\nSih ding pen a ngeina hi lo hi. A ngeina hilo ahih manin sih kingeina seh cih bang om thei lo hi. A kipatcil in Pasian in Adam pen a si thei dingin a bawl hi lo hi. Sihna pen mawhna hangin ahong piang ahi hi. Leivui ah hong kibawl, lei ah ciah kik ding a cih ciangin, mawhna hangin Pasian in a hehna lei den nading a cihna hi zaw in, leivui ah a ciahkik ding him himin ahong pian sak hi lo hi. Death is not natural. Death is not a biological event. Death is by way of sin. Pawlkhat in Pasian’ ong piak “nuntakna hu” (Gen. 2:7) pen lei pumpi tawh a nungta suak thei lo limlim ding ahi hi, ci uh hi. Hong kipian sak lai-in a si thei dingin Pasian in ong bawl mah na hi a, leitung nuntak pen tom kaal sung bek mah ding hi, ci uh hi.\nA ngei bang lo ngeina, “Mawhna”\nAhi zongin Lai Siangtho sungah sihna pen hong kipiangsakte ih hihna tungah a kinga na hi zenzen loin, piansak mite in mawhna na bawl uh ahih manin sihna ahong piang na hi zaw hi. The wages of sin is death (Rom. 6: 23). Si dinga hong kipiang sak hi lo a, nungta dinga hong kipiang sak hi zaw hi. Ahi zongin a nungta kim lai kisi thei ta hi. Kuama’ ong bawl hi kei. Ei le ei’ kibawl hi. Thei gige, hak gige, kitel sitset mah in a si ding ih hi ta hi. A taktakin cilehang sih ding pen a ngeina hi masa lo hi. Ahi zongin a ngei bang nawn lo ngeina khat hong tunga tua pen mawhna thamanh sihna ahi hi. (The seriousness of sin)\nA si thei lo ding kisa\nPasian in Adam’ sungah a muap tua “HU” sungah nuntak suak theihna kihel lo na hi lo zawin, tua nuntakna pen mihing in mawhna tawh nin sak ahih manin tua leipumpi a si thei hong suak ahi zaw hi. A kipatcil in Pasian in mihing pen a si kik hamtang dingin ong bawl ahih lohna pen Adam’ khanggui sim lehang kingaihsun thei pah hi\n(Piancilna 5:1-32). Adam le a suan le a khakte a nungta suak dingin Pasian in ahong piansak ahihna vaang tawh Adam kum 930, Methuselah kum 969, Noah kum 950 cih bangin nungta uh a, a si thei lo ding hong bang liang lai uh hi. Pasian in mihing pen a si dingin ong bawl ahih lohna pen Piancil hun lai-in kum tampipi a na nuntakna uh thuphate ah a liim (the shadow of life) kimu thei lai hi. A kipatcil in a si thei lo dingin ong piansak ih hih manin tua vaang hangin tu ni dong mah in a cidamte a si thei lo ding kisa uh hi.\nNuntak kum kiam\nAhi zongin mawhna gu hangin damdamin nuntak kum hong kiamkiam hi. Lamech kum 777 ah ong kiam sukin, Noah’ suan le khakte bang kum 430, 200, 70 cih bangin nuntak kum hong kilamdang suk hiaihiai a, tuhun ciangin kum 80 bang a nungta zote khansau kisa mahmah hi. Mawhna gu ahi, gitlohna, tuahsiatna, natna le satna hangin kum 70 pha zo loin a kisisi takpi hi ta hi. Nuntak kum 900 lam pan kum 70 lam ah kia suk cih pen mawhna hang ahihna kilang mahmah pah hi.\nIh khangno lai-in kum 70 tam kisa mahmah a, hong tung thei lo ding kisa hi. Tu in, Late lai-at pa in nuntak hun a tom mahmahna thu hih bangin na gen hi. Topa aw, “…ka nuntakna hun uh a tomlam ka theih nadingun hong hilh in,” na ci hi (Late 90: 12). “…Kote’ nuntak sung kum 70 bang hi a, cidam le-ung kum 80 bang hi,” na ci bek mawk hi (Late 90: 10). Tuhun ciangin kum khat zong pha nai lo, nu’ gil sung pan zong suak khia nai lo in, kisi hi. Mawhna khang semsem a, naugil sung nangawn ah kithahna piang ziahziah hi. Khan kitom thei mahmah ta hi. Tua thute ih lungngaih ciangin Topa Jesuh Khrih ong Tatkhiat Lungdamna Thu ih kisap lam hong phawk sak ahi hi. Sihna pan Nuntak kikna na kisam hiam? Kum 70/80 hingtang sihna pan Tawntung Thawhkikna na kisam hi.\nTua hi a, kum 1000 nangawn a bei ciangin bangmah lo ahi hi. Christian te adingin a beisa kum 1000 sangin a nungta lai ni khat thupi (positive) zaw hi. Mawhna hanga sihna in hun sawt pen zong bangmah lo suak sak veve hi. Ahi zongin sihna a om nawn lohna nuntak tawntungna ah ni khat le kum tul khat a kibang ahi hi.\nKum 70/80 in bang gen? (Psalm 90:10).\nMawhna hangin mihing khang kum 70/80 ah ahong kiciangtanna thu hong gen ahi hi. Khang nih nung ta thei lehang zong 140/160 hi bek ding hi. Khang nih nungta na om uh hiam? Khang khat ciat bek kinungta hi. Tua ahih manin khang khat bek thu a khualte in khang tawntung tak thuak dinga, khang tawntung ading thu a khualte’ sungah khang khat nuntak nop mahmah ding hi.\nKum 120 in bang gen? (Gen 6:3)\nHih kum 120 pen mihing nuntak kum phazah ding hi, a ci pawl le Naoh tembaw bawl kum sawt zah a genna hi, ci-in sanzia kibang lo nih om hi. Mihing’ nuntak kum phazah a genna hi leh Late 90: 10na tawh a thu kitukalh hi. Tua banah hih ciangtan kum 120 pen Noah tuicin khit cianga mihingte’ nuntak kum phazah tawh zong kituak lo hi (Piancilna 11:10-32). Tua hi a, hih kum 120 pen Noah tembaw bawl kum phazah hi zaw ding hi cihna ah Lai Siangtho khiatzia (interpretation) kitukalh lo pen hi. Lai Siangtho ih khiatzia a kitukalh leh Lai Siangtho luanzia a tel thei lo mihing’ lungsim kitukalh honkhat om hi ding cihna hi zaw hi.\nPasian in Leitung tuicin tawh a sawp siangma kum 120 hun lai in Naoh tembaw bawl kipan sak hi. Pasian in hih 120 hun sungin leitung mite kisikkik leh cih a lunggulhna hangin a hehpihna kong kum 120 sung hong hi. Tua hun sungin Noah tembaw bawlna tawh tuicin tungsak ding ahihna lak khin hi. Tua kawmkal ah Noah te pata tengin tembaw lian mahmah khat bawl nadingin hun tam sim a lak zek uh zong a kul ding mah na hi veve hi.suangdal\n“Noah in teembaw a bawl hun laitakin Pasian in lungduai takin ngak hi napi-in hih kha a nei mite pawlkhat in Pasian’ thu mang lo uh hi.Teembaw sungah a om mi giat bek, tui in a suakta sak hi.” (1 Pet. 3: 20). Hih lai munah lungduai takin cihteh “kum 120” thu tawh kimemat ding hi, ci-in kimu thei hi. Tua hun lai-in Noah tembaw bawl hun kum 120 tawh tuicin tun ding warning pia in, mihingte kisik nading hun pia cihna hi zaw hi. Tua hun sungin Noah in zong a teembaw bawl zo hi.\nNoah in kum 120 teembaw bawl a, Pasian in tua hun sung khempeuh leitung mite a mawhna uh pan kisikkik ding lungduai tak in ngak ahihna Lai Siangtho kimematzia tawh kimu thei hi. Hih leitungah sihna ii gu hangin kum 70/80 bang bek ih nuntakna pen eimau’ mawhna hang hi a, ahi zongin ih Topa Jesuh tawh ih kipawl manin Pasian’ hong piakkhong pen nuntak tawntungna ahi hi” – (Rom. 6: 23).\nPrevious: Zomi Society Analysis\nNext: Makai hoih na suahnop leh nungzui hoih suak phot in\nMawtaw lamzikpi tungah siktukilh bekbek 40km sung dimzihziah in mawtawpei tampi kitam\nMalaysia Zomi Khuado 2014 Ka Siimna (1) ~ Hau Za Cin\nThaang Mual Dungteng-a Zomite’ Kahna ~ Pu Zokhai\nTungzang ah Sang innpi kang\nUS kumpi in Syria gamsung “Tomahawk Missile” thaupi tawh kap kipanta ~ ZD


url: =Zomi Zogam Zopau Zolai ~ Hau Za Cin :: ZOMI DAILY\nposted on 24 April 2016 at 7:00 am Lomkholna: Article, Hauzacin\nZomi pen koi pan kipan, koi pan mengkhia, kuate suan leh khak cih a bul tak pan suut theihna i neih pakloh hangin minam lomkhat, phung khat hi peuhmah hang cih a kilatna dingin i tenna gam, i kampau leh i laigelhdan kilamdanglo hi. Tua manin minam khat hi peuhmah ding cih kitel hi. Mihing masa Adam pan suut suksuk leng koi pan pengkhia teng Zomi ihi hiam cih i kan theihpakna omlo hi. Tuma kum tulkhat sungah zong lehsut kik pak leng a baihlo khat hi a, ahi zongin tuma kum 100, kum 500 cihtote pen suut taktak leng a kiphulzo lel ding tawh kibang hi. Zomi laisiam leh thukan, pilna, laitan sangpi neite in amau mun ciat ah suut ngekngek uh hi cih mangngilh kei ni. China gam pan pem, lal suk hihang a kici pen ‘kam tawh kihilh tangthu’ ah i neih manpha pen khat suaklai hi.\nChinese te tawh i kinaih mahmahna tampi a om mah bangin mi pawlkhat in Israel minam khat peuh ihikha tam ciin na gen uh a, tua zong i kibatna pawlkhat a muh uh ciang ‘ahi kha tam’ acih mah uh a, zong kibatna pawlkhat nei takpi hileng kilawm hi. Min phuah dan, mintap leh minphuak i neih citciat khawng Zomi ihih a angtanhuaina khat hi a, Zogam i nusiat ciang zong i kep dinga hoih mahmah khat hi bilbel hi. Chinese te in zong na nei uh a, ahi zongin nitumna lam gamte nuntakzia a lim zat mahmah khit uh ciang mintap leh minphuah cih khawng a kulna theilo, kisam sa nawnlo hiam, ahih kei leh khual manlo uh hiam hi ding hi — nusia hiaihiai uh hi.\nZopau pen Zomi te in i pau zat pen hipah a, tuibuk muam kawm, zazial tep kawm a i holim litlit theihna kampaute hipah hi. Niangtui hawp kawm, ningzu dawn kawm a lia leh taang, lawm leh gual kikholh ciang kihopihna khempeuh Zopau hi a, a lian a neu in a theih kim dikdek pau leh ham ahi hi. Zomi te leitung a kibehlap ciangin kim leh pam tawh kizopna tuamtuam lampi hong kihong a pau thak leh vaithak tuamtuam i nei hi. Sumbawlna leh lawmbawlna ah kampau dang i zat a kul hun om a, i meetna dingin a kisam ahih manin tuate zong i zang thei pah hi. Ahi zongin Zopau leh Zongeina tawh tua kizopnate kikhek ngeilo hi. Zopau leh Zokam i zatloh a midang pau tawh i kizop ciang zong Zomi lungsim leh Zopau Zolaite a kiam cihna hi tuanlo a, a kisapna ah ‘vanzat’ bangin a kineipak bek ahi hi. Zomi peuhmah in Zopau i kepcing ding, i zat ding, i zuun ding a pelmawh ahi hi.\nComputer khempeuh ah lah Zolai gelhna ding olno takin kinei lel ahih manin Zomi te hun leh vai khempeuh pen a ‘gel khinsa’ khat na om hamtang dingin ka ummawh hi. Tua hi kei leh ei gel tawm ding hileh hizah manlang nailo maithei hi. Tua manin ‘kua in Zomi hong kem, hong khual hiam’ cih pen i suut ding, i kan ding, i phawk ding, i mangngilhloh dingin thupi kasa mahmah hi.\nZomi hih nuam semsem a, Zomi ihih a thupina i thei semsem hi. Zomi, Zogam, Zolai, Zopau cih khempeuh hizaha a khantohna i suut ciang – ei theihloh in hong matutpih, hong huai, hong kem, hong khual mahmah hong domto den khat om hi cih i mu hamtang ding hi. Tua zaha Zomi te hong kem kua hi ding hiam cih pen Zomi khempeuh in i mangngilh khak hetloh ding ahi hi. Tua hong khual hong huai pen kua dang hilo in VAN leh LEI a piangsakpa hi hamtang ding hi cih ka um hi. Zomi in i kalsuanna khempeuh ah Pasian tawh i kalsuana Amah i mangngilh hetloh ding thupi kasa semsem hi.\nZomi vai khempeuh ah Pasian khutma kimu thei den hi.\nLungdam si ung Topa.\nPrevious: Ei hun tung ta! ~ Zomi Quavadis\nNext: ANZAC Day & Zomi ~ Pu Zokhai


url: =Malaysia ah a pai ding Zomi te pawlkhat inTuahsiatna tuak hi cihthu thuthang kiza\n(TZN) Malaysia gamah gambelte UNHCR le Malaysia kumpite May kha sungin min sazian lakna (Bio data Collection) nei ding cih akizak ciangin, Kawlgam le Zogam nangawn pan Zomi tampi kipai ziahziah cih kiza hi. Tua bek tham loin, Thailand gamgi Aum Phan Refugee Camp panin zong May 6,2012 ni-in Zomi (Chin) honpi khat pai uh hi. Tua te' sung pan Zomi (Chin) 7 te tuanna Motor pen Um Phan Refugee camp pan Thailand zuanin apai Bangkok khuapi tun madeuh in Tuahsia (Accident) uh a, Tedim gamhuam Phaileng khuami Nu Go Cingte innkuan mi 3 sungah a tapa neupenTg. Dal Sian Muan (Kum 13) pen aphual ah sipah in, kum 16 apha atapa ubel a keng kitanh a, a nu uh Nu Go Cing pen a Kawng nuai lam sicip cih kiza hi.\nA liam abaite Bangkok khuapi a om Nakhon Sawan Zatopi ah kipuak suakin, a liam sia lua lo adang mi 3 te Police Station ah kikoih uh ci hi. Aum Phan Refugee Camp pan Bangkok dong khe tawh pai uh a, lam sauveipi apaikhit uh ciang puaisa te i a gelkholh uh Motor khat tawh atuangsak uh a, a tuahsiat ciangin Motor hawlpa taimang sawnsawn hi. Hong nusia Tg. Dal Sian Muan le innkuanpihte pen Catholic pawlpi uh ahih manin, Mae Sot a om Catholic pawlpite tawh kizoptheina ding kihanciampih cih kiza hi. Tua banah, Bangkok khuapi a om Zomi (Chin) kipawlna te'n May 8,2012 Tuesday ni-in aluanghawm omna ah vapai uh a, sep le bawl akisamte a tawp dong mah vaipuakpih ding cih kiza hi. Zomite a koikoi ah akitaisan lo minam i hihan kilang semsem ahih manin Thailand Zomite tungah zahtakna le pahtakna i pia hi.\nLeitung nuntakna haksatna tawh mite' mun le gamah innkuan tuahsiatna le sihna a tuak Nu Go Cingte innkuan hangin Tongsan Media Group pan Dahpihna i pulak hi. A dah akap Nu Go Cingte nuta le khual le tual a om sanggam meltheih akua maciat Topa Khasiang in na thapia in, na ompih hen.


url: =SAPNA LEH KI-AP NA- By:Pastor Khen Kip – FGA Tulsa\nSAPNA LEH KI-AP NA- By:Pastor Khen Kip\nAdmin / June 5, 2016 / FGA File\nSAPNA LEH KI-AP NA\n1-king 19:19 Tua ahih ciangin tua lai panin amah paikhia a, ama neihsa abawngtal kap sawm le nih tawh lo a kho Shafat’ tapa Elisha mu a,amah a sawm le nihna tawh a kho ahi hi. Elijah in ama gei nawkin ama tungah a puan lawn hi.\n1-king 19:20 Tua ciangin amah in a bawngtaltenusia-in Elijah’ nungah tai a, “Ka nu le ka pa kamvai khakin hong namsak phot in; tua ciangin nang kong zui ding hi,” a ci hi. Amah in Elisha kiangah,“Paikik in; nang hong khaktan ka hi hiam?” a ci hi.\n1-king 19:21 Tua ciangin amah a zuihna panin ciahkik a, a bawngtal kolte la-in a bawngtalte go a, a sate bawngtal kolte tawh huanin mite tungah pia a, amaute in a ne uh hi. Tua ciangin amah kithawi-in Elijah’ nung zui a, ama na a sem hi.\n1. GILGAL= a circle, a wheel\n2-king 2:1 Topa in pingpei-in vantungah Elijah a lak ding lai-in Elijah le Elisha-te Gilgal panin inn zuanin lam kal a om ahi uh hi. 2-king 2:2 Elijah in Elisha kiangah, “hih lai-ah khawl in, kong thum hi; bang hang hiam cih leh Topa in Bethel ciang dong kei hong sawl hi,” a ci hi. Ahih hangin Elisha in, “Topa nungta a, nang mahmah na nuntak mah bangin, nang kong nusia ngei kei ding hi,” a ci hi. Tua ahih ciangin amaute Bethel dongah paisuak uh hi.\n2. BETHEL = House of God\n2-king 2:3 Tua ciangin Bethel-ah a om kamsang honkhat Elisha kiangah hong pai-in ama kiangah, “Topa in tuni-in nangma kiang panin na topa a lakkhiat ding na thei hiam?” a ci uh hi. Tua ciangin amah in, “Hi hi, ka thei hi; bangmah gen nawn kei un,” a ci hi.\nExo. 33:15 Moses in ama kiangah, “Nang nong paipih kei ding leh, hih lai panin kote hong paikhiatosak kei in.\nExo. 33:17 Topa in Moses kiangah, “Nangma gensa hih thu mahmah keimah in ka hih ding hi. Bang hanghiam cih leh ka muhna-ah nang in maipha na ngahzo a, na minin nang kong thei hi,” a ci hi.(Jn.10:3)\n2-king 2:4 Tua ciangin Elijah in Elisha kiangah,\n“Elisha aw, hih lai-ah khawl in, kong thum hi; bang hang hiam cih leh Topa in Jericho-ah kei hong sawl hi,” a ci hi. Ahih hangin amah in, “Topa nungta a, nangmahmah na nuntak mah bangin, nang kong nusia ngei kei ding hi,” a ci hi. Tua ahih ciangin Jerikho-ah amaute tung uh hi.\n3. JERIKHO = Place of fragrance\n2-king 2:5 Jerikho-ah a om kamsang honkhat in Elisha hong naihin ama kiangah, “Topa in tuni-in nangma kiang panin na topa a lakkhiat ding na thei hiam?” a ci uh hi. Tua ciangin amah in dawngin, “Hi hi, ka thei hi; bangmah gen nawn kei un,” a ci hi.\nRom. 12:1 Tua ahih ciangin sanggamte aw, Pasian in eite tam veipi tak hong hehpih ahih manin ama lungkim nading le ama nasep nadingin nomau mahmah a hingtangin Pasian tungah na kipiak nadingun ka hong thum hi. Tua banga kipiakna pen Pasian biakna man taktak ahi hi.\nRom. 12:2 Leitung mihingte’ gamtat bangin gamta kei unla, na lungsim uh kikheelin Pasian kipuahphasak un. Tua hileh a hoih nate bang hi a, bangte in amah lungkimsakin, bangte a kicing hiam ci-in thei-in Pasian’ deihna na phawk thei ding uh hi.\nExo. 30:6-8 .. Thuciamna singkuang kiangah a om dalna puan mai-ah biakna tau na koih ding hi. Aaron in tua tungah a namtui paknamtui hal ding hi. Amah in zingsang simin meivakte a puah ciangin hal ding hi. Aaron in nitakin zong meivakte a koih ciangin tuate hal ding a, na khang tawntungun Topa’ mai-ah a namtui hi tawntung ding hi.\n4. JORDAN = The descender (descends)\n2-King 2:6- Tua ciangin Elijah in ama kiangah, “hih lai-ah khawl in, kong thum hi; bang hang hiam cih leh Topa in Jordan ah kei hong sawl hi,” a ci hi. Ahih hangin amah in, “Topa nungta a, nangmahmah na nuntak mah bangin, nang kong nusia ngei kei ding hi,” a ci hi. Tua ahih\n2-King 2:7-25 …Vantungah Elijah kilato….\n2-King 13:21 Tua ciangin amaute in misi khat a vui laitakun, amaute a sim dingin a hong pai mihon khat mu uh a, amau zong a misi uh Elisha’ han sungah lawn uh hi. A misi in Elisha’ guhte a sukkhak phetin hing kik a, tua ciangin ama khe-in a ding hi.\n– Elijah’ na lamdang (8) bawl in.\n– Elisha’ in na lamdang (16) bawl hi.\nRev. Khen Kip\nFGATulsa May 29,2016 LST sinna pan ki la kik hi.\nCategory FGA File Tag Article Bible Study Pastor Khen Kip\n← Paupi & Nuam Niang te Mopawi lungdam pih na\nLu Khu Neel Kaai Ngah Lungdampih na →\nနတ္ဆိုးႏွင္ထုတ္ျခင္း အမႈေတာ္-Jan 14,2018


url: =MY STORY- The Rebel: A 3-veina LEITUNGBUP ZOMI KHAWMPI (The 3rd WORLD ZOMI CONVENTION)\n~By Ngalliam*, Zoland Cottage\nA 3-veina Leitungbup Zomi Khawmpi, Zomi Council, India te makaih siamna tawh Zomite’ Khuapi nunung pen ahi Lamka khuapi ah October 25-27, 2013 sung in nasia takin kibawl hi. India gam ah om inntek Zomi khempeuh, Meiteite, Nagate leh Mizote ban ah Kawlgam pan Zomi Youth Association (ZYA) makai leh khangno gawm mi 225 ban-ah Zomi Congress for Democarcy (ZCD), Global Zomi Association (GZA) makaite, Thusung ding (Resource Person), Thukupbehding (Panelist) leh Biakna lam thugen ding Siate tawh gawm upa 9 in kava uap thei uh hi. Kuan leh ciahna ah Moreh ah escort tawh Pa Lang Khan Pau Guite, Chairman, ADC in hong makai in limtakin hong dawn hong kha in Pa Nang Lian Thang, Custom Director in hong encing lai hi. Vaitun Organising Committee in hong na muak uh hi. Zintunna, lengla dona leh hun gelna khempeuh ah hicizawdeuh leh cih omlo in picing mahmah uh hi.\nNovember 8, 2013 ni in Convention a vaihawmte in Lungdam Kohna (Note of Gratitude) ah hong pulak uh mah bangin i hamphatna, i phawkthakna, i kithutuahnopna lungsim leh i maban hanciam nading i muhthaknate tungtawn in Pasian in “Thupha Ngah Minam Ding” a hong bawlna thei gige in - hanciamna, kuhkalna, kipumkhatna tawh mainawt zel lehang leitungah tuhun ciangin thu-le-la kiza baih, thu kiselcip thei nonlo leh kikhelbaih ahihman i\nPosted by Kamzalian Tomging at 20:35


url: =ZAM Thupuak :: 27 Oct 19 (UNHCR ulian tetawh kihona) :: ZOMI DAILY\nZAM Thupuak :: 27 Oct 19 (UNHCR ulian tetawh kihona)\nposted on 26 October 2019 at 4:32 pm UTC+9:30 Lomkholna: News, Refugee, ZAM, Zomi\nUNHCR ULIAN TE TAWH KIHO NA PAN PAWL KHAT\nOctober 02, 2019 ni 10:00AM- 1:00PM kikal in UNHCR zum ah UNHCR Representative Thomas tawh kimuh khopna kinei thei in thu tampi tak kikupna kinei hi. UNHCR tawh nasep khop zia akipan in dotna dawnna tampi kinei thei hi. Tua te sung pan pawl khat hong hawm khia ung.\nDotna : Mithak lak ding (New Registration) tawh kisai in bang vaihawmna nong neih sak zo ding uh hiam?\nDawnna : Tu tadih in mithak sang ding vai (New Registration), Gambel mi taktak maw/hilo cih sittelna leh gam 3 na puak na tawh kisai in et phatna ka neih hun sung uh ahi hi. Hih et phatna ka neihna tungah zong lawhcing mahmah cih ka mu khia uh hi. Ahi zongin ka lam-etna zah un nasep ding te kimanglang hetlo hi. Bang hang hiam cih leh 2020 ah sep ding pawl khat zong gel kholhna kinei hi.\nDotna : UN zum ah vai dawpna tawh kisai in UNHCR zum pan in vaihawm ding na cih uh tuni dong kingah nailo hi. Tua vai pen bang ciang tungta hiam?\nDawnna : Tulai tak in tua vai pen a buaihuai na tampi tak om lai hi. Chin State pan hong tai gambel mite a ding bek hiloin Malaysia ah gambel in hong om khempeuh in baih takin a zat theih ding in a kibawl ahih manin vai hamsa tampi tak om lai hi. Ahi zongin vai baih mahmah zong pawl khat hong om hi. Gentehna: Innkuan lutpih te. Tua ban ah a gamlapi pan zum ah vai dawp dingin hong pai tautau kullo dingin a kigel ahihi. Nasep pawl khat te pen hanciam tak leh aman lang thei pen ding in ka sep laitak uh hi hi.\nGentehna: UN card renewal te tawh kisai in a manlang pen in pai dan pawl khat khel theih ding ka hanciam laitak uh ahihi. Hih vai in zong pawl khat kisamsam ta a, tua sung pan mi 300 val bang contact kingah lo hi. Tua ahih manin kipawlna makai te in zong na mite tungah ah phone no. a khel te in amanlang in Phone no. update piak nang zong na gen sak tangtang un. Min sanna thak vai tawh kisai in pen ka gen sa mah bangin a vai teng ka kancian laitak uh ahi hi.\nDotna: Tulai tak kimat kihen zong tam mahmah in ka mite uh kiman in kawlgam hong kipuak sak zong tam mahmah hi. Tua ahih manin UNHCR in min sanna nong neih na ding uh hong gen den hi ung. Bang ci ciangin nong ngaihsut sak thei ding uh hiam?\nDawnna : Hih UNHCR ciamtehna leh kimat vai tawh kisai in tampi i kigen ngei khin hi. Tulaitak in bangmah tawi loin UNHCR minsanna ngak in om mi tampi tak om hi. Hih vai bang cih leng hoih ding hiam ci-in ka hanciam mahmah laitak uh ahihi. Hih vai teng a ding a hoih pen in minsanna thak piak ding hi a, tua ding zong ngaihsut kawm in ka vaihawmhawm laitak uh hi a, bang hun ah hi ding cih pen kigen thei lo hi. Minsanna thak hong om leh zong minam kideidan na omlo in minam khempeuh a huam ahi ding in kivai hawm ding hi.\nKimat vai ah pen a dah huai mahmah thu in hih kumpi te in deidan na hong nei in mivom te (Rakhine lam pan hong tai) ahih leh ol takin ki la khia kik thei a, tua lo te peuh mah pen kumpi te khut sung pan i lakkhiat ding hamsa mahmah hi. Tua tawh kizui in kumpi thunei te tawh zong tam vei pi kimu in UN in ciamtehna a piaksa te a mat loh na ding a kipan thu tampi kikum khin ung. Ahi zong in kumpi thunei te lampan zong hamsatna tampi om in tuni dong bangmah thu kiciantakin kigen thei nailo hi. Ahi zong a sawt loin thu hoih hong lam dingin i lam en hi.\nDotna : Tulaitak kumpi te vaihawm na tawh B4G ci-in gam ah ciah kik theih na sungah UN card nei te ciah theih na ding zong kihel hi. Hih vai ah UNHCR zum leh Kumpi te kikal ah bang zah in ki thukimna om hiam cih thei nuam ung?\nDawnna : Hih tawh kisai pen ko kihelna leh vaihawmna om kilkel lo hi. Ahi zong kumpi in UN neite pongman 700 pan in 100 hong khiam suk uh hi. Gambel mi a ciah nuam te a dingin sum lam tampi hong nuamtuam pah hi. Ahi zongin UNHCR in hih vai ah bangmah kihelna, panpihna cih om lo hi. Ahi zongin UNHCR in Policy Change a bawlna sungah ei ma lungsim kizawhna tawh i gam ah ciah kik theihna cih zong a kigel ahi hi.\nAhi zongin agam ah ciah kik ding lem tang takpi maw/ lemnailo maw cih thu kantel ding tampi om hi. Gambel mi khat in a ma lungsim kizawhna tawh ciah nuam takpi ahih leh zong UNHCR pan in piang thei takpi ding maw? UNHCR in panpih thei ding maw? Bang ci dan lampi tawh panpih ding cih hoih tak kikup phot kul lai ding hi.\nDotna : 2013 in UN lut mi 16000 bang a card uh ki laksak kik hi. Hih te vai bangci vaihawmna hong neihsak thei ding na hi hiam?\nDawnna : Mi hih zah tak a card ki laksak cih thei kha kei ing. Kei upmawhna ah mi tawm khat bek dingin a um mawh hi ing. Mi tampi tawh a kisai thu khat ahih manin hoih takin en phat ding kisam hi. Tua ban ah makai te in zong na mite uh na gen cian unla, gam 3 na lam bek lungsim ah koih loin hih I omna gam ah zong a hoih pen in om theih ding hanciam ding thupi hi. America te in zong gambel mi a sap pen hong tawm mahmah ta hi. Mailam ah hih gam kumpi te in zong nasep theih ding phalna hong neih hun ciangin nasep mun hoih I ngah theih ding tupan kiging kholh ding hoih pen hi.\n2019 ZSM LAIBU KINGAH TA HI\nMalaysia zomi Genvai Kipawlna (ZSM) 2020 ading ki lut thei ta a, ZSM laibu te zong kila thei ta hi. ZSM lut man mi khat ciang kum khat ai RM 20 hi a, hih na lutna hang tawh ahamsa a dong tuak I mipihte a panpih, a dah akap hun ah a khitui anulsak na hi gige hi. Hih ZSM ah member na lutna in nang a ding a pia na hikei a, panpihna akisamte apanpihna hizaw hi. 2019 sungin zong tu ciangciang Zomi pih te luang (23) bang lei ah I tuh theihna in nang leh kei I pankhopna ahih bang mahin mailam ah zong mapang khawm lai dingin zong kong zawn phapha uhhi.\nZSM KUM (10) CIN FUTSAL KIDEMNA OM DING\nZomi Social Welfare of Malaysia (ZSM) pen 2009 kum in Malaysia leitang tungah Zomite I sih ciang luang ki phamna dingin Pawlpi siate, Khua makai te tawh a kipan khia hi a, tuni ciangin kum (10) hong cingto ta ahi hi.\nHih kum (10) sungin I sanggamte luang 282 bang ki pham khin a, ZSM om ma in I kaihkhop theih teng tawhgawm leng Malaysia leitang tungah tuni ciangciang Zomite 326 bangin hong liamsan ta uh hi.\nHih kum (10) sungin hong nusia I sanggam te I phawkna in ZSM kum (10) cin Futsal kidemna November 10, 2019 ni-in kinei ding hi. Hih hun sungah hong nusia sa I sanggam te phawkna hun khat zong kibawl ding hi.\nA lutnuam te in a nunung pen November 04, 2019 ah min sazian nong piak hamtang na ding uh zong I ki za sak hi.\nZAM ZUM AH HONG HAWH\n19 October 2019 (Saturday) ni-in Thaigam pan in Confer -ence ah thugenpi dingin hong zin ahi Dr. Cynthia Muang leh a lawmte ZAM zum ah hong pha thei uh hi. Hih kimuh khop hun sungin mailam ah kalsuan zia ding, koi bang mun teng ah sem khawm thei ding cih tampi tak holimna kinei thei hi. Dr. Cynthia Maung pen Karen Minam sungpan Medical Doctor khat hi in Mae Tao Clinic nei hi.\nMea Tao Clinic tawh Thai leh Kawlgam gamgi dung a galtaite leh nasem refugee te akhong in a huhna kum 30 bang paita hi. Zatui sai hong Clinic a cih hang in Training na Innpi dan zong hi. Back Pack ci-in kha 6 akhong in ama kiang ah kikah thei hi. Tua man leng a step step in kikah toto thei lai hi.\nTua bek thamloin Siapi nu in Kawlgam ah kilemna aom theih nang in na tampi tak sem hi. Human Rights tawh kisai peace tawh kisai na tampi tak sem ahih man in Leitung bup theihpih Pahtawina Award tampi ngah hi.\nLUCKY DRAW A NGAH TE IN HONG LA UN\nKhuado pawi fund zon na I bawl ahi Lucky draw pan mee a ngah khia no. te anuai a bang hi. Hih a ngahte in na mee laidal uh tawh ZAM zum ah aman langin nong lak na ding uh hong zasak ung.\n1. 0313 – Iphone 6S Plus 2.1658 – Computer\n3. 1304 – Guitar 4. 0321 – Air Sopha Chair\n5. 1595 – Rice Cooker 6. 0561 – MP 3 Player\n7. 1547 – Electric Kettle 8. 1565 – Hair Dayer\n9. 1061 – OTG Pendrive 10.0410 -Power Bank\nPILVANG TAK IN OM SAWM NI\nTuhun laitakin kimat kihen hong tam mahmah a, Malays -ia kumpite in a gamsungah phalnalo tawh om mi tampi tak siangsak nuam ahih manin kimat kihenna hong tam to semsem ding hi ci gen khia khin uh hi. Mun tampi ah Oparasi lut kawikawi ahih manin I omna ciat ah kidawm tak, pilvang tak in om ding hanciam ni. A thukin lua mah mah ahih kei leh vakvak kei zaw ni.\nNa sepna ah thunei te in sitna khat hong neih leh kei pen UNHCR ah gambel in hong san ding ngak in a om hi ing/UNHCR card tawi gambelmi ka hi hi. Ka nuntak nading hih teng ah part time tawh na a sem pak hi ing ci-in I gen theih ding thupi ding hi. Malaysia om Zomipih a kuamaciat I omna gam huihnun zia tawh kizui in kidawm ciatni cih hong zasak phapha ung. A zenzen in kimat kihenna khat natuak leh ZAM zum ah hong zasak pah in. Nang ading in a ready sa in om den uh hi.\nUNHCR ZUM KIKHAK DING\nOctober 28, 2019 (Monday) ni pen Deepavali (Observ -ed=Ani tangin khak kik) hi aa, tua ni in UNHCR zumpi kikhak ding hi. October 29, 2019 (Tuesday) ni pan in a ngeina om bang mah in kihong kik ding hi.\nTUKAL ZATO LAM BUAIPIH\n1. Hang Lian Mung (Tonzang) ACTS ah kibuai pih\n2. Thang Deih Mung (Thalmual) University Zatopi ah kibuaipih\n3. Aung Min (Kale Myo) Kajang zatopi ah kibuaipih\n4. Deih Sang (Kawlpi) Sungai Buloh zato ah kibuaipih\n5. Lian Nun Sang (Faltang) Klang Zatopi ah kibuaipih\n6. Thang Sian Tuang (Thangzang) ACTS ah kibuaipih\nZATO LAM TAWH KISAI\nZato lam tawh kisai-in vai khat peuh na neih leh ZAM zum ah hong ko in. Contact :Sia Mungpi 018 3122 957\nTUKAL SUNG THONG LAM BUAIPIH TENG\n1. Pau Sian Khai (Haiciin) Sungai Buloh thong ah kimuh pih thei\n2. Nung Lam Sing (Laaitui) Kajang thong ah kimuh pih thei.\n3. Thang Suan Khual (New Darkhai) Sentul Palik zum pan kila khia thei\n4. Dal Khan Kim (Munlai) PJ palik zum pan kila khia thei\nKIMAT KIHEN NA TUAK LEH\nZomite sungah kimat kihen natuak zenzen leh hih phone no. te ah na hopih pah in. Nang adingin atawn tungin kigingsain om den uh hi.\nSia Tuang Pu : 016 254 4093\nSia Zo Mung : 017 663 6087\nSia Maa Mang : 018 231 1365\nZAM Hotline : 016 293 9027\nZOMI TE ADING NASEP\nMalaysia gam sung om Zomite nasepneilo in nasem nuam mahmah napi nasep zon nang a lemlote in ZAM zum ah hong dawp un. Zomite ading man ngenloin nasep kizon sak den hi. Contact – Sia Mamang – 018 231 1365\nWELCOME TO ZAM\nKawlgam, Vaigam, tuipigal leh gam tuamtuam pan Malaysia ah hong zin Zomi makai te’n Zomi zumpi ahi Zomi Association of Malaysia(ZAM) ah nong hawh/phak hamtang in thapiakna leh idea tuamtuam piakna nong neih nadingun kong zawn phapha uhhi.\nZAM ZUM KIKHAK DING\nOctober 28, 2019 (Monday) ni-in ZAM zum kikhak ding hi. October 29, 2019 ni pan in a ngeina om mah bangin kihong kik ding hi.\nZAM ZUM AH KILEI THEI\nZAM zumpi ah I ngeina van tuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlaisan, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuamte deih zahzah kilei thei hi. Tua bek loin khui tuamtuam leh a nuai a laibu tuamtuam zong kilei thei hi.\n1. English -Zomi Dictionary RM-50\n2. Zolai simbu (Tanlang -Tan 4) RM-30\n3. Galhiam labu RM-30\n4. Leitung Mi thupi te tangthu RM-20\n5. Christian Labu RM-30\n6. Gual tawh Tan bang kim RM-25\n7. Nisim tongdam RM-30\nPrevious: ZNC/ZCD Kum (31) cin thusuah\nNext: USA, Portland pan Pi Niang Go Cing (Bawmkhai beh) in hongnusia\nPuchong Game saisung ah mibuanpa palik te’n amatsawm laitak inndawl 12 pan kia in si\nThuthak Tomkimcing 23 July 2014\nVondeih Kep Ding – 136 (Dimno’ Pa)\nKumpi nasem numei khatin thusitthuak nupi khat ii ata ngek anawi piaksak\nCyberjaya sungah Operasi nasiatak in kibawl in, gamdangmi 290 kimankhia


url: =Lawm dingin Deihnawn ken! :: ZOMI DAILY\nposted on 13 June 2015 at 7:54 am Lomkholna: Article, Thawntuang\nLawmta minih ki-it mahmah uh ahih manin khat Pa in lawm aw..i sih lehzong ki sihpih ngamni maw…ki taisan ngei kei ni maw…haksatna i tuah lehzong ki huhni maw cih kamciam bawl uhhi.\nKhat vei gamsung/gamlak ah pai khawm uhhi. Up mawhlohpi-in Vompi khat in na um pah hi. Khatpa pen Sing tungah kahto manin Khatpa pen kahto manlo ahih manin Vompi inzong pha dekta ahih manin a lawmpa bukna Sing nuai-ah ki sih khem hi. Vompi inzong a si hiam? a hing lai hiam ci-in a bil kimteng namnam hi. Tua laitak in a lawmpa in Singkung tung panin en suk gige hi. Vompi inzong si mah ei ci-in nusia bilbel hi. Bang mah cihsamlo hi. A lawmpa zong Singtung panin kum suksuk in a lawmpa kiang hong tungta hi.\nLawm aw Vompi in na Bil panin hong hopihpih bang hong gen hiam? ci-in a dotleh a lawmpa in..lawm aw Vompi in hong hopihna ah na lawmpa pen lawm dingin deihnawn kei-in hong it taktak hileh hong nusialo ding hi hong ci hi cihthu alawmpa kiangah gen hi. A lawmpa inzong Vompi in hong petlum khaleh ci-in hong taisan mah kaive cihsan lel hi.\nMihingte ki sihpih ngam ding taktak tam hetlo ding hi. Nupa ki-it te, nungak tangval ki ngaite na lengzong a ki sihpih ngam taktak ding muhhak mahmah kha ding hi. Ahi zongin ki-itlo ki ngailo cih hi peuhmah lo hi. Ki nuntakpih ngam ki hizaw hi. Ki sihpih ngamna in phattuamna tampiaklo zaw aa, ki nuntaakpih ngamna pen thupi hi. Hau taleh zawng taleh pil taleh hai taleh nuntak khopna pen thupi mahmah hi. A nop sak laitak it cihte Zomiten i zatloh pen thupi mahmah hihang. Ih minam zong sihpih ngam ding taktak thupi masa lo aa, i omom na ah i nuntakpih ngam, gumngam in cilbawl loh ding ahihi Zomite ki ciamtehna zong Vaphual ki-itna hizaw hi.\nMihingte ki itzia tua dan hi-a Pasian zia ahihleh hong nuntakpih ngamin hong sihpih ngam hi. Mung neilo itna sang\npenpen tawh hong it den hi. Lawm dingin deih nawn ken cih kammal i zak hangin lawmding leh a it pen dingin hong samden Pasian bek mah om hi. Tagah lungneu, lawm dingin deihlohna, mite hong neu bawlna tampi thuakmah leng hang eitawh hong om khawmden Emanuel Pasian phawk denni. Lungdam.\nPrevious: Pa te ni “Pa te” pahtawi ni ~ Thang Do Khen\nNext: Nuta Lai Kikhak – 2 ~ Hau Za Cin


url: =ZAM Thupuak :: 08 May 2016 :: ZOMI DAILY\nposted on 7 May 2016 at 10:06 am Lomkholna: News, Newsletter, Refugee, ZAM, Zomi\nUNCHR te thusiamna tawh Refugee leh Assylum Seekers te’n nat leh sat hun cianga sumlehpai lamah ih belh theih dingin REMEDI min tawh Insurance hong vaihawmsak uh hi. REMEDI pen Refugee Medical Insurance cihna hi. Nidang in hih REMEDI pen Tune Insurance te tawh a kizom hi a, tun ahileh tua kizopna hun ciangtan bei khin ahihmaninte tawh kizom ta uh hi.\nTUNE Insurance te tawh a kizop hun sung un Insurance a nei Refugee te’n hamsatna pawlkhat tuak uh hi. Gentehna in Tune Insurance pen ih leizawh ni 60 khit ciangin nungta pan hi. TUNE Insurance card nei gige a Zato ah ih kilah ciangin thuneite in tua ei neih Insurance Card pen hong theihpih lo miau thei uh hi. Tua banah sum bei teng khempeuh zong ei lampanin ih piak masak kul a, tua khit ciangin TUNE te zumpi ah Zato ih kilahna laidal teng khempeuh tawh sum bei zah ih va ngetkik kul ahihmanin lampi sau in vaisah thei hi. Tua bek hi lo, khat veivei zumpi panin sum kingahkik lo thei lai hi.\nRHB te ciangin tua bang om nawn lo ding hi. Insurance lei man bel tamzaw deuh cih bek hi in, a dangte ah vaisah lua cih bang om nawn lo hi. Medical Card khat hong bawlsak ding uh a, tua Card pen Bank card tawh kilamdang lua lo hi. Cihnopna ah tua Medical card pen Bank card danin sumkholna leh sumkhakna in kizangh thei cihna hi lo hi. RHB Insurance na lei khit naakleh na Medical Card sungah cinat ciang beka na zat theih dingin (Zato bek ah cihna) mimal ahileh RM 10,000 na om pah dinga, Innkuan ahileh RM 12,000 na om pah ding hi. Tua Medical card nei peuh lecin Zato na lup ding ciangin Registration Fee (RM50+) bek na piak kul dinga, tua lo Deposit cih bang nengneng nang piak kul kilkel nawn lo ding hi. Tua ahihmanin UNHCR pan a hong kivaihawmsak RHB Insurance na lei khit naak leh na leini mah in nungta pah cih thei inla, deih loh penin Zato na lup khak zenzen lezong na UN Card leh Medical Card pua khawm tangtang peuh lecin nang buai kullo in Zato te leh RHB te na kizom ziau ding uh hi. Tuabanah hih Insurance pen Refugee te leh Assylum Seekers Card (Laidal ahilo) tawi teng bek in lei thei uh hi. Midangte’n lei thei ngiat lo uh hi.\nThe Loaf Bakery ah nasep ngahte theihding\n04 May ni Interview khin, nasep ngah mi 8 te pen 12 May 2016 ni in ZAM zumah zingsang 8:30am lap in navan uh tawh hongki thawipah un. Tuani Bank Card leh Typhoid zatui kisutding vaite hongki paisuakpih dinghi.\nUN zumvai dawp theih nite\nMi pawlkhat te bangmah thu kankhol lopi in UN zumah a ma ut hun in gamlapi pan hongpai thei zel a, tuni mi dimkhin, ahihkeileh tuni na vai kan/dot theih ni hilo, zingciang hongpai in ci-in ki vaikhak ziau thei zel hi. Sum bei, gim leh tawl ban ah hun tampi bei a hong pai hing nacih hang phatuam lo hi. Tua ahihman in hihni te ah paitheihsawm in. IAD: Mon, Tue, Fri\nRST: Mon, Wed, Fri\nZingsang 7am ma in tunsawm in. Motor tamlua cia na zekai leh nikhat a beibeh dingin theikhol pah in. ZAM zumpan inzong lai ki gelhsak theihi.\nThe Loaf ah nasep mi 8 ki ngahsak\nTualzaang pan sanggampa khat HUKM zatopi ah\nTuilangh pan sanggamnu khat ACTS huhna ngetsak\nMualpi pan sanggampa khat HUKM zatopi ah\nSingzung pan sanggamnu khat HUKM zatopi ah\nKap Do nang leh Thang Nem Mung te Taste House Kitchen & Bakery ansai ah nasep guan\nThalmual pan sanggam te khat IPR ah kibuaipih\nZAM Member te ading UN vai UN ah laikhak 26 kigelhsak\nDS/File tuai UN ngah nailo member te tawi ding file zong ki bawl sak thei\nValvum pan sanggamte khat IPR ah kibuaipih\nNa UN Card Hongla In ZAM Zum Ah\nNu Nieng Ngaih Nuam (354-14C02008)\nLia Mang Dei Huai (354-14C02008)\nKimat kihen na tuahkhak leh\nMana Zomi Christian Church pan ZAM thupuak a ding\nRM150 hongpiak manin lungdamna lianpi ih tangko hi.\nNa UN Card Number lotngah sawm in\nUN Card tawh akiman pawlkhat akimatphet in amante’n UN Card laksak uhhi. Zum atun ciangin amin leh Card Number abanban in dong uh a, tuamun pan UN Card Number atheilo, a lotngahlo te UN neilo, bangmah atawi vetlo in ciapteh sakziau thei uhhi. UN Card neipipi hong suaktalo, akimansuak ihcihcih tepen amau ii UN Card Number atheihloh manun kumpi theinei te’n bangmah tawilo in na ciamteh uh ahih manin thong akiasuaksuak pawlkhat omthei mawk hi. Sanggam aw, tumahmah in nang leh na innkuanpih te nakidong dih un. Na UN Card Number na theician taktak hiam? Tuabek thamlo Phone Number zong khat hamtang lotngah sawm in. Operasi aom ciangin UN tawitawh atawilo tawh alom in hongki manding hi. Tuakhit ciangin na Phone leh na vanneih khempeuh hong laksakding uh a, Phone Number khatpeuh na ciaptehtheih keileh thongsung Camp sung panin kuamah tawh ki thuza theinawnlo in na buaicip khakding hong kidahpih mahmah hi.\nZAM nabawlciang inzong nangmin tektek mahtawh na bawlding hoihzaw hi. Amin taktaklo tawh abawl te deihloh pen thongkia in innlam ciahnading Matpongtin ki vaikhakleh amin kibanglo ahih manin buaihuai mahmah a, aciahding hunin ciahtheilo in a awkcip omthei hi. Innlam ah nazat minmah tawh ZAM Card bawlzaw in.\nZAM kumcin leh Palaai kiteel hunding zaksakna\nPrevious: Amanpha Nu ~ Jam Daniel\nNext: Tate tungah Nu/Pa hoih hi ding\nPolitik thugen na ah utdandan in kilaih theihi


url: =Jesuh ii tumdanna (Jesus the God-Man) :: ZOMI DAILY\nposted on 12 August 2015 at 12:15 pm Lomkholna: Article, Biakna, SuanghDal\nLai Siangtho sungah the Son of Man a cihteh Jesuh pen mihing ahi Joseph ii tapa ahi hi, a cihnopna hi lo hi. Mihing tapa the Son of Man a cih teh Thumgawm Pasian ahihna a pulaak hi pah a, tua thumgawm Pasian sungah Tapa pen mihing in hong suak hong piang hi cih a gen nuam ahi hi. Pa Pasian (God the Father) ahi a, Kha Siangtho Pasian (God the Holy Spirit) ahi zongin mihing in ong suak ong piang lo hi. The Godhead Pasian’ lutang sung pan Tapa hihna dinmun tawh mihing bangin ong kibawl Pasian ahi (God the Son) pen Jesuh ahih manin tua Jesuh pen theologians te in LST siksan in the God-Man na ci uh hi. Tua pen LST in the Son of Man a cih pen ahi hi. Tu-in Jesuh pen Pasian lah hi-in Mihing lah hi tawntung hi. Pasian pen nidangin mihing ahih ngei loh hun om hi. Ahi zongin Pasian pen Pa Ta Kha hi tawntung hi. Ta cih kammal pen mihing cihna hi pah nai lo hi. Ahi zongin tua Mihing-Pasian pen Ta (God the Son) kongvang bek panin mihing limla in mihing in ong piang (incarnate) ahi hi.\nTua leh minam khempeuh in Jesuh ih kisam hiam?\nMi khem peuh Jesuh kisam. Everybody/ every sinner needs Jesus. Nang le kei zong mihing, Jesuh zong mihing mah hi lel ahih leh, mihing tektek banghang Jesuh kisam sese ih hiam? Why need Jesus? Why not Mahamad? Why not Gautama? Why not Pau Cin Hau? Banghang in gupkhiatna thu pen Muhamad te Gautama te Pau Cin Hau te’ tungtawn hi lo sese-a, Jesuh tungtawn hi sese hiam? cih Christian te’n ih thei hiam? Banghang hiam cih leh amah pen Khrih ahih hang ahi hi. Minam khempeuh in a biakna uh le a ngeina uh ah honpa Tanpa gumpa khat na lamen den uh hi. Jews mite in a lamet uh pen Messiah na ci uh hi. Buddhist te in a lamet uh pen Kawlkam in gen rehang naughsungh a pwint (ေနာက္ ဆုံးအပြင့္) na ci uh hi. Banbang hi leh a deihna pen Messiah kici minam khempeuh in hih leitung nat le sat zawn le ngau, gal le sa panin honpa khat ong pai ding hi ci-in a biakna sung tek vuah upna a nei lo biakna om lo hi. Ahi zongin Christian biakna pen tuate khempeuh banah mawhna thamanh sihna pan tatkhiatna tawh kisai Lungdamna thu a nei biakna hi. Tua pen Jesuh Khrih Pasian’ Tapa ong tatkhiatna thu upna ahi hi. Tua Jesuh ii tumdanna thute ih upna pen Christian kici ahi hi.\nPasian’ Tapa ahih kei leh Pa Ta Kha thum hihna tawh kidim Pasian’ lutang pan Tapa Pasian (God the Son) pen Pasian’ Tapa kici a, tua Pasian’ Tapa (ahkl) Tapa Pasian pen Mihing ong suak hi. Kha mangthang mawhneite honkhia dingin ong pai hi (Luke. 19: 10). Tuucing Pa in a tuute zong hi (Luke 15: 3-7). Sunglutna (incarnation) tawh kisai in, Tapa Pasian (or Pasian’ Tapa) pen mihing in ong suak hi (John 1: 14; Heb. 2: 14). Mary gil sungah a kipai zia pen a lamdang Kha Siangtho’ nasep hi (Luke 1: 35). Jesuh pen a tumdang deuh in nau gil sungah kipai a, ahi zongin suah ngeina bangin suak hi (Luke 2: 7). Tapa Pasian God the Son pen mihing bangin ong pianna ah mihing tektek mah ong suak hi (John 1: 14). Nungta hi, pau hi, ne hi, dawn hi, tawl thei hi, nasa thei lung gim thei hi, lawm le gual ngai hi. Mihing khat lian mah bangin thuak thei hi. Tua ahih manin Jesuh pen Pasian a hi lo bangin mihing sit hi a, mihing ahi lo bangin Pasian sit zong na hi leuleu hi. Tua ahih manin Jesuh bekin pianzia nih nei a, Pasian-Mihing (the God-Man) kici hi. It is right to say that he was God as though he were not man, and man as though he were not God.\nJesuh in mihing ih hihna ah a mihing hihna tawh ong thupi suak sak hi (Heb. 2: 16). Hong manpha sak hi. Tua ahih manin ih manphatna eite in thei a, ei le ei kineu muh kibawl siat ding hi lo hi. Ei le ei ih kikhual mah bangin zong midangte khual ding, thupi sak ding ahi hi. Midangte’ tungah hamsatna tun kha lo ding hi hang. Ei le ei zong hamsatna gimna kiguan tawmtawm lo ding hi hang. Jesuh in a nuntakna tawh ih zuih ding a etteh huai nuntak sianthona zong ong nusiat hi (1 Pet. 2: 21-23). Eite’ tang dingin eite’ mun ah Amah ong si hi (Heb. 2: 10). A mite lam lak dingin Ama’ mihing pumpi mahmah tawh vantungah kah to kik hi (Phil. 3: 21; 1 Cor. 15: 20). Jesuh in ahih leh vangliatna pen thuakna tawh na la ahih manin, ei Christian te in zong thuakna ih kisin kul hi.\nPrevious: Pasian zat minam ~Rev. Dr. Pau Khan En\nNext: Zu ~ Rev. Gin Khan Nang\nNiang Khen Lun Vung (Cikha) ii luanghawm Singapore pan Yangon – Cikha ah


url: =(TZN) Zogam, Tedim gam huam Guasing Khuami , Munlai - Kawlpi a teng Pa En Khan Nang (Naulak beh) i tapa Pa Nang Za Pum @ Pumpum, Kum-33, (Naulak beh) in May 8,2012 ni zingsang lamin ateenna inn Tulsa, USA pan na khollopi in hong nusia vat cih kiza ahih manin Tongsan Media Group pan dahpihna i pulak hi. A nusiat a it mahmah a zi Nu Man Khawm Niang le a tate thum ( Tanu 1 le tapa 2)te akipan a nu le pa leh sanggam meltheih khempeuh Pasian Khasiang tho in hehnepna kicingtak na tungsak ta hen.\nPumpum pen a u, Pa Langboih (Tulsa khua a teng masa pawl) hi a, a nu le pa te ahi , Pa En Khan Nang te zong Malaysia pan Tulsa a tun zawh sawt nai lo uh ci hi. Pumpum pen Guitar Bass siam mahmah khat hi a, abeisa 2010 kum Tulsa, US Khuado pawi sung bangin Bass guitar tumin mipi a khempeuh lungtaisak mahmah ahih manin, a it huai le mi pammaih mahmah khat kisumh ahi hi.\nPumpum luanghawm pen Fitzgerald Funeral Home ah 1402 S Boulder Ave West,(Lam 91 leh Harvard kiu) Tulsa ah kikoih in, May 9,2012 nitak nai 2:00 pan nai 7:00 sung Fitzgerald Funeral Home ah ki-en thei ding a, May 11,2012 ni (2:00Pm) hunin Fitzgerald Funeral Home ah hun bawlin Calvary Cemetary hanmual ah kivui ding cih kiza hi.\nPumpum te inn ah a hawh nuam a hopih nuam te adingin a inn uh pen\n7828 S. Wheeling Ave, Apt # 38-G,\nDahna hun sungah,\nInternational Tongsan Media Group\nSource: Mangpi, Tulsa, USA


url: =Hurricane Irma huihpi hangin mi 23 sikhin, Florida aom te ki hemkhiasak :: ZOMI DAILY\nposted on 9 September 2017 at 9:48 am Lomkholna: News, Sawltak, World\nHurricane Irma kici huihpi in Caribbean kuamsungteng nawkgawp ahih manin, tuciangciang asi mi 23 phakhinta cih Fox News pan kiza hi. Hurricane Irma pen khauhlua mahmah in, Building innpi te susiagawp in, singkungte abul panin longkhiagawp hi.\nTu’n tua Hurricane Irma huihpi in USA, Florida lam manawhta ahih manin, kumpi thunei te’n khuasung mipi 5.6 Million te tungah na omna innpan un naki hemkhia un ci’n zaksakna neikhin uhhi.\nFlorida pen US gamsung aom State tengkhempeuh lakah agolpen thumna “third-largest state” ahihi. U.S. Census te ciaptehna ah Florida State sungah mimal 21 Million bang om ci uhhi.\nHurricane Irma huihpi patau in aki hemkhiading in akisawl pen mi 5.6 Million pha ci a, Florida State miphazah vekpi ii sehlisuah sehkhat (one quarter) sangin tamzaw cihi. State’s Hurricane Program Manager asem laitak ahi Andrew Sussman in Friday ni in Florida sung aom te kihepding in thu kizasak cihi.\nUnited Kingdom te genkhiatna ah hih Hurricane Irma huihpi in Anguila Island zong nawkkhin in, khauhmahmah ahih manin innsia losia tammahmah cihi. Tuaban ah Thursday ni in Saint Martin Island leh Saint Barthelemy Island tezong nawkkha in limsiat mahmah cihi.\nVideo: Florida prepares for Irma after Turks and Caicos devastated by storm\nFriday ni inzong Turks and Caicos Islands sungteng Hurricane Irma in nawkgawp a, khuasung limsiat mahmah hi. Khuasung ki thuzakna Communication tengzong kisiacip in, khualzin Tourist in aom, tuipinawl Beachside Resorts ah tawlnga in aomte zong mitampi kihemkhia cih kiza hi.\nHurricane Irma pen Florida sungah Weekend sungah luttheiding in ki ummawh ahih manin, kidawm un ci’n National Hurricane Center te’n Warning piakhin uhhi.\nPresident Donald Trump inzong Florida, Puerto Rico, the U.S. Virgin Islands sungteng Emergencies in tangkokhin cih kiza hi. Hurricane Irma nawkkhak nadingin aki upmawhna te ah asiapen dingin aki gingsa in omkhin cihi. Hih kuamsung tengah aomkha te kikep siamding thupi mahmahding hi. Topa’n na ompih tahen! Sawltak #zomidaily\nPrevious: Nokia 8 Smartphone te Malaysia gamsung tungta, RM2299\nNext: USA, Ohio State sung aom sanginn sungah thau kikap, asi aliam omlo


url: =ZAM Thupuak :: 20 July 2014 :: ZOMI DAILY\nposted on 19 July 2014 at 2:54 am Lomkholna: News, Newsletter, Refugee, ZAM, Zomi\nUNHCR in kimat kihen tawh kisai khawlsak nuam\nRefugees/Asylum Seekers te’n a omna uh gam tuamtuamte ah mat-leh-hen lim tuak mahmah uh ahihmanin UNHCR in hoih a saklohna thu genkhia uh a, adiak in naupang kumcing nailo mat tuakte mailam ding a ngaihsut sak uh ciangin hehpihhuaisa uh hi. Hih thu tawh kisai vaihawmna thak (New Strategy) a neih lam uh zong pulaak uh a, tua geelna thak sungah point thum om hi.\nKumcing lo naupang mat nawn loh ding vai\nMat-leh-hen beisakin adang khat geelna kinei zaw leh,\nMat tuakte zong mihing mah ahihman un mihing ngeina danin kithuaksak leh cihte hi uh hi.\nUNHCR Director ahi Volker Turk in“Asylum Seeker (gambel) cih pen Upadi tawh a kilangpanna om lo hi. Gambelte ut banga mat ziauziau pelh theih ding kisam pen hi. Bang hang hiam cileh gambelte pen ut man peuh a hong bel uh hi lo hi. Mi hehpihhuaite hi uh a, lim tak ih kep zawh ding thupi hi. Hih tawh kisai in gam tuamtuam kumpite tawh thukikupna om dinga, apha diak in kum cing lo gambel mite mat nawn loh ding hih thu kikupna ah thupi pen ding hi. UNHCR in phalna lo tawh gamdang va lut a va belh cihpen a lutna gamte ading in thubaih ahih loh lam telpih mahmah a, ahizongin tua bang mite mat pahpahna tawh kikhaam zo lo ding hi” ci hi. Gam hong bel mi cihmawh Asylum Seekers te Leitung gambup in a zuih Upadi (International Law) tawh zong kilehbulh lo ahihman in hoih takin ih zindo a, suakta takin ih gam ah ih om sak theih ding thupi hi ci hi. UNHCR te nasepna gam Lithunia, UK, Malaysia, Mexico, Malta, Indonesia, Hungary, Zambia cihte ah Asylum Seekers te kimat nawn lohna ding thu nasia takin UNHCR palaite’n gen pih uhhi. UNHCR te deihna bulpi (Vaihawmna Thak) thumte pen a tungah kigen khin hi.\nUSRAP khutletbu sungpan June 8, 15 leh July 6 ni a kisuah sak khinsate i zom\nMite dotden thu pawlkhat:\n1. Kei pen palik ten hong man uh a, tawlpi khat hong khumcip khit uh ciangin ka gam vuah hong puakkik uh hi. Ahizongin tun Malaysia hong tungkik thei ingh. Ka om loh sunga ka phi khak loh RSC/ DHS interview tawh kisaiin kua hopih ding ka hiam?\nMat leh hen na tuak khit ciangin na gam vuah hong kipuak kik a, tun nang Malaysia ah hong tungkik cileng a masa penin UNHCR leh\nRSC ah thu na puak pah ding hong kisam ding hi. Nang hong kihopih theihna ding Phone numbat kician tak pia lecin na Interview hun leh ani ding zum panin hong kigeelsak kik ding hipah hi.\n2. Ka phone hong kiguuk sak dihdih ven, ka phone numbat tuam ta veh aw! Bang cih ding ka hia?\nNa phone numbat na laih aleh manlang takin, RSC leh IOM zumpi ah gen pah inla, na numbat thak na piakpah ding kisam mahmah hi. Zum phone numbat tawh kihopih thei hi.\n3. RSC/DHS interview teng ka man khit ciangin UN Card ngah nai lo khat zi/pasal nei kha zenzen leng kua tungah thu ka puak tam aw?\nRSC/DHS na zawh khit ciangin zi/pasal na neih zenzen leh UNHCR/RSCte zasak pah in. Na vai zekai tuam ding cihna hipah hi. Thumaan maw zuau cihpen UNHCR leh DHS ten limpha takin na kan pah ding uh hi.\n4.Kawlgam a om ka innkuan pihte kei tawh kibangin USA ah hong teeng thei ding uh hiam? Ka innkuan pihte Malaysia hong tun ding uh a ngak gige hiveng?\nKawlgam a om na innkuanpihte na ut leh na ngak thei a, na ut kei leh zong na lensan thei hi. US thuneite lampan hong saan sak theih leh US ah na innkuan un na om thei uh a, a hizongin kum khat kum nih sawt thei hi. Bang hang hiam cileh UNHCR in na innkuan pihte hong theihpih uh hong kul phot dinga, tua khit ciangin RSC ah dam in kibuaipih pan ding hi. Na innkuanpihte min leh a omna uh kician takin na gen hong kisam pha mahmah ding hi.\n5. USA ah innkuanpih leh meltheih naihuai khat mahmah zong nei kei mawk veng in,‘lem in cia’cih bek tawh vai a siang thei veve dia?\nUS ah innkuanpih/ meltheih naihuai khat zong na neih loh hangin phamawh lo hi. Tua in na vai hong khaktan lo ding hi. Neih sese a kul zong hi peuhmah lo hi.\n6. USA a om khinsa ka innkuan pihte kiang a kibel thei diam?\nUS ah meltheih tanau na neih leh RSC na phi ciangin amau min, address leh phone numbat te theisak hamtang lecin amau tawh na om khop theihna ding hong kigeel sak thei ding hi.\nUS na tun khit ciangin na omna laih na sawm leh nang leh nang na kibuaipih kul dinga, sumbei paai bei khempeuh zong nang kisik ding ahihi. Nang hong buaipih Resettlement Agency ten bangmah hong vaanpih lo ding uh hi.\n7. Kei sungsuak ahilo naupang dang khat ta bang a ka kep uh om ven, amah zong USA ah kong tonpih thei uh diam?\nNang ta lopi ta banga lak na sawm a na tonpih ding aleh UNHCR nasemte tawh hoihtak na kikup masak uh kul ding hi. UNHCR in a hoih pen dingin hong khentat sak ding uh hi.\n8. USA ka tun khit ciangin ka omna khel nuam bang hileng bang a ci tam?\nTua bang geelna leh ngaihsutna na neih leh phamawh lo hi. A hizongin nang hong buaipih Agency ten hong buaipih lo ding uh hi. Nang leh nangin a kisam teng khempeuh na vaan a, na buapih hong kul ding cihna hipah hi. Na Agent te tawh kisai kilkel lo ding hi.\nTheihding:Hih atung a thu teng pen USRAP Handbook pan hi a ZAM zumpi pan a kilet khia hi. Azom omlai hi.\nRev. Dr. Do Suan Mung (GZA Secretary) tawh kimuh khopna om ding\nHong tung ding July 26 ni (Saturday) ni sun 1:30pm in Chinese Assembly Hall ah Rev. Dr. Do Suan Mung (GZA Secretary) tawh Malaysia a om pawlpi makai, siate, khua makaite, leh Zomi alunglut khempeuh kimuh khopna nei ding ih hih manin nong kihelzawh ciat na ding un kong zawn uh hi.\nMY No. UNHCR Ref.\nNungkal sungin Kawl galkap mangputal leh Thai galkap mangputal te kimuh khopna panin Kawlgam pan galtaite vai zong deihtak kikum uh hi. Tua kikupna panin Thai kumpi leh Kawl kumpi in galtaite Kawlgam puakkik ding kithukim ta-ung cih Thai galkap kumpi makai Prayuth Chan-ocha in nung Friday (July 11, 2014) ni-in pulak khia hi.\nPrayuth Chan-ocha in agenna ah, “Galtaite agam uh puakkik ciangin alemthei pen leh ahoihthei pen dingin koici vaihawm sakding cihzong kikum ung. Amau pen Thai gamah galtai in hongpem uhzong kum tampi sawtta a, suahtakna ngak in a-om zawh uhzong sawtlua ta hi,” ci hi.\nNunglam deuh in zong Thai galkap kumpi in galtaite milip simna nasia takin bawlkhin uh hi. Hihbang teng kawmkal ah, UNHCR panin gam thumna apaipai zong om veve sam hi. Thai gamin galtaite aciahsak nop uh sawtpi pek hi a, tutungin bang hongci vaihawm laiding uh hiam cih kithei nailo hi.\nMalaysia ate bang hong cih zen tam uh maw?\nThupuak, Zam Sian Sum\nZEC Zinmangpinu Mrs. Pamella Garvin leh UNHCR-EDU nuai a sang siapi teng holim khopna om ding\nZEC sang van ding a USA gam JPS pan hong zin Mrs. Pamella Garvin pen July 16 ni UNHCR-EDU uliante tawh va kimu khawm thei uh a, ZEC bek hilo UNHCR-EDU nuai a om sang siapi khempeuh tawh zong kimuh khopna a nuai a bangin kinei ding hi.\nAni :July 2014 (Tuesday)\nAhun ::00pm – 4:00pm\nAmun : UNHCR New Conference Room\nZEC in UNHCR-EDU ading lengla limci kivai hawmsak thei ahih manin ki angtang mahmah hi. Hih atung a holimna ah a kihel kha nailo sangte na kihel zawh hamtangna dingun kong zaksak uh hi.\nZEC ah Volunteer Sangsia\nZEC sangah kaalnih sung sang naupangte laihilh ngiat dingin Singapore panin Ryan Cher hong pai a, ZAM zumah tulaitak om hi. Amah pen London University ah Law (Upadi) a sin laitak hi-in kum khatna zo khin hi. Khaal sangkhak sung Zomi naupangte tawh hun zang khawm ngiat dingin hong pai ahi hi.\nLun Suan Dim (Laaitui) July 14 ni-in GHKL zatopi ah ki buaipih.\nNing Sian Sung (Tungzang) July 16-18 ni-in Klang Hospital ki buaipih.\nTaa Mung (Kaptel) 14 ni-in IPR zato ahki buaipih.\nSing Lam Cin (Vangteh) July 15/16 ni-in IPR zato ah ki buaipih.\nCung San Lun (Thalmual) July 17 ni-in UKM ah ki buaipih.\nVungboih (Bapi) July 18 ni-in GHKL ah ki buaipih.\nGo Suan Mung leh Mang Sian Thang (Dakdung) July 12 ni- in KL Central ah Palikte tawh phone pan vai siang sak.\nVung Do Hau (Kaptel) July 13 ni-in Ampang lampi Block tuak, phone pan vaisiang sak.\nKhup Pau leh Thang Khai Lam (Tuimang) July 14 ni-in Pudu palikte tawh phone pan vai siang sak.\nSum Za Suan (Laaitui) July 14 ni-in Mid Valley Palikte tawh phone pan sak.\nNgin Suan Mung or Thang Suan Khual (Talek) July 15 ni-in Danwanggi Palikte tawh phone pan vai siang sak.\nJuly 12 ni-in Johor Bahru sai a sem ding mi 9 kipuak thei.\nJuly 17 ni-in Giants Hyper/supermarket ah mimal 35 kipuak thei.\nTheihding: ZAM pan ki buaipih honkhat te’n Thupuak ah hong suaksak kei un ci a hong ngetna\ntawh ki zui-in ki suaksaklo hi.\nREMEDI Insurance leinuamte\nUNHCR leh TUNE Insurance te’n gambeel te ading hong geelsak uh REMEDI Insurance a lei nuam peuhpeuhin ZAM zumpi min sazian kipia thei hi. Asawtlo in hong hawh kik nuam ahih manin Zomi alunglut khempeuh in min sazian nongpiak na dingun kong zasak phapha uh hi.\nVisa 93 Interview ding\nUSA panin nazi napasal te hongsapding Malaysia ah a ngak nahihleh pum ngakcip kei un. Banghanghiam cihleh tulaitak Visa 93 vaitawh kisai Malaysia US Embassy pan Contact a ngahzawhloh uh honkhat om cih Embassy Officer te’n hong zasak uhhi. Contact ngahlo te amin ka nget uhhang in Embassy te’n Private & Confidential thupisak mahmah uh ahih manin amin List te hong piakhia ngamlo uhhi. US aom asamding penin Immigration zumah nakanhen cih hong vaikhak uhhi.\nHongtungding July 23 nizong Visa 93 vai Interview ding akisam honkhat omkhin hi. US pan asamdingpa piak ahi Email ah hihvai tawh kisai aki khakkhin hi a, ahi zongin pawlkhat in Email check manlo hiam, a Email zangnawnlo hiam ki Contact theilo cihi. Tua ahih manin hih Visa 93 vai tawh aki sawhkha limlim in navai uh pumngakcip lo a, kanzelzel ding kisam hi.\nAustralia pan laikhak ngah ding\nZam Lian Tuang, Khup Lian Thang leh Thawng Khan Lian Khai lai ding ZAM zumpiah hong tung ahih manin hong la un.\nMalaysia Vanleng MH17 kikap khia\nRussia leh Ukraine gamgi aa Malaysia vanleng MH 17, mi 295 tuanna (Passengers-280, Vanleng nasemte 15) kikapkhiatna tawh kisai pen Russia tawh a kipawl kumpi langpangte’n Missile tawh a kikap khiat hi dingin kilamen hi. Passenger lakah Dutch minam 154, Australians 27, Malaysians 23, Indonesians 11, UK 6, Germans 4, French 4, Belgiums 4, Filipinos 3 leh Canadians 1 kihel uh a, acianlai 58 te pen koi gam pan hiam cih a kikan laitak hi. Hih vanleng tuahsiatna ah kumcing lo naupang 80 om hi kici hi. Ukraine gamsunga kumpi thunei khat in a genna ah 22,000 metres dong a kap thei missiles tawh a kikap khia hi cih ama Facebook sung panin gen khia hi. Ahizong in Ukraine galkapbupa in Russia tawh a kipawl singnuaimi te kapna dingin ko missile thautang khat zong ka zang kei uh a, a kap hiphial mah le ungh zong vanleng hong lenna leh ko omna kigamla lua hi. Ko missile in tuk lo ding hi ci hi. vanleng a kiatna mun pen Russia tawh a kipawl singnuaimi te ukna gam hi a, tulian laitakin Ukraine mite leh Russia tawh a kipawlte nasia takin a kikapna mun ahihi. Tu ciang dong hih vanleng pen kua kap hizaw ding hiam cih kitel nai lo hi. Malaysia Vanleng nasemte’n hih tuahsiatna ah a misite innkuanpihte $5000 tek piak phot dingin gen uh hi.\nUNHCR-EST nasep zonsakna paninKL sung KFC sai ah cashier sem thei ding numei pawlkhat ki nawh deih mah mah.\nUNHCR-EST pan mahin Johor Bahru KFC sai a sem dingin Zomi citak mi kideih behlai hi. A lunglut khempeuh ZAM zumpi ah na min sazian uh hong pia un.\nUNHCR-EST pan manin Old Town White Coffee Shop ah ding mangpau or maly pau thei kideih. Khasum pen sialo ding hi.\nPort Klang packing setzungah sem ding pasal 6 kideih. Nasep hun nikhat nai 9 sung tawlngak hun tawh kigawm, kal khat 1 veita off, OT tawh nikhat RM54-60 kikal ngah thei den. UN card neite bek deih. Khasum ni 7 mata pia den. Alunglutte kizopna ding: Mangpu 019 510 6413\nKeizang khuami Pyidawtha a teng Thang Langh Pau in tukal Thupuak ading RM50 tawh ma hongpang ahih manin lungdam ihko hi.\nEver Smile Ministry panin Zomi thongkiate panpihna dingin RM50 tawh ma hongpang uh hih manin lungdam ihko hi. Mi cimawh, genthei tampi a huhzo dingin Topa’n thupha hong piak sak semsem ta hen.\nPrevious: Namsia tawh akibang CNF/CNA te nasepna\nNext: Tulaai Leitung Thuthang Tuamtuam Updates July 17, 2014


url: =UNHCR vai thuthak: Chin State sungpan Refugee te 2019 kumbeidongbek UN Card tawitheiding :: ZOMI DAILY\nUNHCR vai thuthak: Chin State sungpan Refugee te 2019 kumbeidongbek UN Card tawitheiding\nposted on 14 June 2018 at 1:21 am UTC+9:30 Lomkholna: Malaysia, News, Refugee, Sawltak, Zomi\nTuni Wednesday (June 13) ni in Community Lianson Unit (CLU) te makaihna tawh Malaysia UNHCR huangpisung aom New Building Conference Room ah Meeting kinei hi.\nHih Meeting pen “Chin Community Based Organizations (CBOs)” ci’n Chin State huamsung aom kipawlna tuamtuam ahi ZAM, ZRC, CRC, ACR, FRO, DAI cihte leh Fellowship makai, Pawlpi makai, Khua makai cihtebek atuamngiat in akisam ahihi.\nMyanmar gampan in Refugee gambel in aom minamdang Myanmar Ethnic Group tuamtuamzong tampi om himahleh, Chin State huamsung aom kipawlna tengbek atuam vilvel in UNHCR te’n Meeting asap uh ahih manin, bangthu om hidinghiam ci’n ki lunglut mahmah hi.\nTualeh UNHCR Officer te’n anuai abangin zumvai thupulakna hong neikhiamawk uhhi.\nChin State huamsung pan gambel Refugee khempeuh pen 31 December 2019 ciangbek UN Card tawikhuan kipiading a, tuakhitzawh UN Card tawikhuan omnawnloding, Renew ki bawlthei nawnloding cimawk hi.\nHihpen Chin State huamsungpan mikhempeuh 31 December 2019 ciangbek Refugee in ki ciamteh laiding, tuakhitzawh Refugee in kiciamteh nawnloding cihna ahihi. Hihpen Chin State Refugee khempeuh tawh kisai ci uh a, tuni akipan 2019 kumbeidong Myanmar gamsung ciahkiknading in ahun kha 18 sung hongki piahi ci’n pulakkhia uhhi.\nAbeisa in aki buaipih mahmah 2013 Card tawite, 2013 kumma Card tawite cihbang in kikhenna bangmah omtuam nawnloding a, ahi zongin Card Renew khempeuh anunung penpen 31 December 2019 ciangbek Card Renew kibawlsakding cihi.\n31 December 2019 khitzawh UNHCR zumpi in Chin State pan Refugee tepen buaipih nawnloding, tavuan lanawn loding, amautawh kisaina omsak nawnloding citamawk hi.\nTua ahih manin 31 December 2019 khitzawh UN Card tawikhuan aomnawnloh banah Chin State Refugee tetawh kisai in zato vai, sangvai, kimat kihenvai khempeuh UNHCR tawh kisaina bangmah omnawnloding ci uhhi.\nChin State Refugee tepen Myanmar gamsung aciahkik hunding tuni akipan kha 18 (kumkhat leh alang) ahun apia uh hi a, tuakhit ciangin aciahnuam te ciah, aciahnuamlo Malaysia gamsung ah aomsuak teitei nuamte omthei a, ahi zongin UNHCR tawh bangmah kisaina omnawnloding citamawk uhhi.\nHihvai pen tuni UNHCR Meeting ah Officer te’n agenkhiat hi a, Chin State sungpan Refugee gambel te’n atheihkim mengmeng nadinguh lunggulh uh ahih manin, asawtlo in kikhopna biakinn tuamtuam ahzong Pastor te’n agen kawikawisak nadingun kivaikhak uhhi.\nUNHCR Officer te’n Chin State sungpan Refugee te Myanmar gamah bangmah buaina lianpi omlo in ciahkiktheilel cihzong hongthei uh a, tungsiah panin thukhentatna aomsa bangin Malaysia UNHCR Officer te’n zaksakna hong neikhiata uh ahihi. Asawtlo in Community kipawlna tuamtuam pan makaite leh Fellowship biakna makai te’nzong mipi tungah hihvai tawh kisai in akicianzaw in zaksakna hongnei khading uhhi. Sawltak #zomidaily\nPrevious: Na veite na suahtakpih theihi\nNext: Malaysia ah cikimekna Massage Parlour 500 val kibuluh, numei kizuak lakah Myanmar 11 kihel\nLungzuan La khat: Hong kizuan kik aw ~ Hau Za Cin\niPhone Mahmah ~ Dimno’ Pa


url: =Malaysia ah cikimekna Massage Parlour 500 val kibuluh, numei kizuak lakah Myanmar 11 kihel :: ZOMI DAILY\nposted on 14 June 2018 at 2:03 pm Lomkholna: Malaysia, News, Sawltak, World\nMalaysia gamsung ah ci kimekna sai “Massage Parlours” paulap in, ataktak in asungah numei kizuakna in inndawl in akizang tampi om kici hi.\nTuabang in Massage Parlour paulap in Sex Service apia te kilimmat mahmah a, abeisa January pan May kha kikal sungin Massage Parlour bekbek akigawm in 505 ki buluhkhia hi ci’n Federal Police Criminal Investigation Department (CID) director Datuk Seri Wan Ahmad Najmuddin Mohd in genkhia hi.\nTuabangin Massage Parlour 505 aki buluhna panin numei tampi kimankhia a, tua numei tepen micimek taktak hilo uh a, numei kizuak nahizaw uhhi.\nTua numei kizuak tepen Thailand gampan numei 285, Indonesia gampan numei 153, China gampan numei 142, Philippines gampan numei 34, Cambodia gampan numei 17, Myanmar gampan numei 11, Laos gampan numei 8, Bangladesh gampan numei 3, Uganda gampan numei 3 cihbang ahhi.\nCID Director ii genkhiatna ah hih Massage Parlour omna te Focus in Operasi akibawlna munte pen Selangor, Kuala Lumpur, Johor leh Perak huamsungteng hiphadiak hi ci’n genkhia hi.\nTuabangin Oparasi bawlin Massage Parlour te akibuluh khiatna panin Thai gammi numei akimanmah tampen hi. Ahi zongin numei kizuak leh Tourist Visa tawh honglut in aomsuak tepen hoihtak ki kemcingtheilai hi ci’n genbeh hi.\nHihbangin numei ginalo te aki matkhiattheih nadingin Police leh Immigration Department panin Officer te hanciamna tawh akimankhia ahihi. Akiman numei kizuak tepen “Prevention of Crime Act (Poca) 1959” thukhun leh “Anti-trafficking in Persons and Anti-smuggling of Migrants Act (Atipsom)” thukhun tetawh kizui in thu kibawlding cihi. Sawltak #zomidaily\nPrevious: UNHCR vai thuthak: Chin State sungpan Refugee te 2019 kumbeidongbek UN Card tawitheiding\nNext: Tangkhat tawh vasa 3 kapsawm


url: =Philippines ah Bomb kitam, mi 14 si, 67 liam ~ ZD :: ZOMI DAILY\nposted on 3 September 2016 at 10:00 am UTC+9:30 Lomkholna: News, Philippines, Sawltak, World\nPhilippines gamsung Roxas Boulevard ah zanni Friday (02 September) ni in Bomb puakkham a, mi 14 si in adang mi 67 liam cih AFP News pan kiza hi. Hih Bomb puakkhapna munpen nitaklam van akizuakna Night Martet khat hi a, vanlei vanzuak mipi tampi aki kaihkhopna munkhat ahihi.\nPresidential Communications Secretary Martin Andanar in agenkhiatna ah hih Bomb sukhampen genkhiattheih nadingin ki theiciannailo cihi. Ahi zongin nungdiak in Abu Sayyaf Bandit Group kici te’n President Duterte ii nasepzia pen diksalo uh ahih manin aphu hong lakiknung ci’n vauna nei ngei uh cih kiza hi.\nHih Bomb puakkhapna munah mi zatampi apaizuaizuaiden uh hi a, nektheih tuamtuam leh cimekna akipan vantuamtuam aki leitheihna munkhat ahihi. Ateneo de Davao University tawhzong Meter 100 khawngbek kigamla in, hih buaina apianciang in sanginn zong ki kalhcippah cihi.\nJohn Rhyl Sialmo III kici sangnaupang khat ii genkhiatna ah nitak Meeting kaneih laitak un agin ngaihkhialua mahmah khat kaza uh a, hipeuhmah Bomb puakkham hingelngel dinghi kaci uh cihi. Hih sangnaupangpa pen kum 20 bek hipan a, Ateneo de Davao University ah sangkah laitak ahihi.\nBomb puakkhapna pen cimek Massage Parlour geipan hi a, tua cimek saipan in numei pasal pawlkhat anasepna Uniform tawh hong taikhia uh a, sanginnlam zuanin hongpai uhhi. A pumpi tunguh ah sisan naisan tawh kituamcip uhhi ci’n sangnaupangpa in genkhia hi.\nHih kuamsungteng pen President Duterte apaitheih zelzelna munteng kici a, nungdiak mahmah inzong President Duterte ki suamlupsawm cihthu kiza hi. ZD Sawltak #zomidaily\nPrevious: Zomi Sonnet: Ngai dih ve Ngaih ~ Thawnpu\nNext: ZAM Thupuak :: 04 September 2016


url: =Tulaitak aminthang Australia gam paitheihna (842 & 681 Form) :: ZOMI DAILY\nposted on 5 April 2018 at 8:23 pm Lomkholna: Lamhkim, News, Zomi\nGam 2 na om te sung ah tu lai tak a laang mahmah thu pen Australia gam ah pai theih na ding a hihi. Tua thu tawh ki sai in, kei theih na ciang tawm hong hawm sawn nuam ing.\n1 . Australia gam ah a tung khin sa te address ki pia thei hi. A hi zong Ta nau a hih kei leh Inn kuan pih taktak ( Case sung om te) te hi leh hoih pen hi .\n-Ta Nau lo tawh zong address ki pia thei aa, a hi zong , tua te pen UN Card nei te bek siau leh hoih pen hi.\n2. Tua na address piak te pen , na beh min( Family Name) ki bang leh hoih pen hi.\n3. Tua address na piak te lo a dang meltheih mi mal or inn kuan 5 piak kul aa, tua te ii address, Date of Birth leh ki nai na ki sam hi.\n4. Gam 3 na om te in Australia a tung khin sa ta nau te (case sung ah a om te )pen UN Card kul lo in, Community card te tawh zong ki siau thei hi. Tua te in zong Address / DOB cih te, a dang 5 mah piak kul veve hi.\n5. UN card ngah nai lo te in, address mawk mawk piak tawh a hi zong, meltheih mawkmawk tawh a hi zong siau leng ki ngah aa, a hi zong lam et om pha lo hi. UN card ngah khin te in Meltheih mawk mawk address tawh ki siau thei aa, a hi zong 100% hi lo hi.\n6. Case sung ah a om te pen Comunity Card tawh ki siau thei aa, kei theih ciang ciang ei mi sung ah mi 6 bang om aa, Hakha , Matu, Zophei, Lautu lam te a hih leh tampi om khin hi. ( note: Case tawh zong ki sai aa, nug aa hong ki suak sak sa Pu Zokhai gen , Refugee Status tawh na ki tuak kei leh ki ngah tuan lo hi.)\n7. Tua 842 tawh mi sap te pen, Australia gam ah 202 visa tawh hong tung ding aa, a hi zong om na ding inn leh, inn sung van zat te ngah lo ding uh hi. Medicare leh Centrelink a hih leh ngah ding uh hi. Van leng sap zong ei leh ei lei kul hi.\n8. 842 form pen Gam 2 na om te in fill up ding leh sign thuh ding ki sam hi. 681 form pen Australia ah a om te ii fill up ding leh sign thuh ding a hihi.\nMore: Australia gamsungah Refugee te luttheih nading Program thak “Community Support Programme”\n9. Australia lam pan bank card, medicare, driving licence leh visa te copy ( certify) tawh puak khawm leng hoih pen hi.\n*## Kei theih dan kong hawpsawn na bek hi aa, 100% ki ci gam lo hi. deihsak na bek mah hi.\nPrevious: Bangkok Airport ah Security Officer khatin sum aguksak laitak CCTV pan kimu\nNext: Cihtakna le hangsanna ~ Lian Tuang